cyanic-selkie/wikianc huggingface dataset:
ഏഴാം ദലായ് ലാമ
ആദ്യകാല ജീവിതം
ഇന്നത്തെ സിചുവാൻ പ്രവിശ്യയിലെ ലിതാങിലാണ് ഇദ്ദേഹം ജനിച്ചത്. അന്ന് ഇത് കിഴക്കൻ ടിബറ്റായിരുന്നു. ആ സമയത്ത് ലാസയിലെ ദലായ് ലാമയുടെ സ്ഥാനം ഗവാങ് യെഷേ ഗ്യാറ്റ്സോയുടെ കൈവശമായിരുന്നു. ല-ബ്സാങ് ഖാൻ ആയിരുന്നു ഇദ്ദേഹത്തെ യഥാർത്ഥ ആറാം ദലായ് ലാമയായി സ്ഥാപിച്ചത്. സങ്യാങ് ഗ്യാറ്റ്സോയെ ഖാൻ പുറത്താക്കിയിരുന്നു. ഗവാങ് യെഷേ ഗ്യാറ്റ്സോയെ മിക്ക ടിബറ്റന്മാരു യഥാർത്ഥ ദലായ് ലാമയായി കണക്കാക്കിയിരുന്നില്ല. ലിതാങ് സന്യാസാശ്രമത്തിലെ ഒരു സന്യാസി കെൽസാങ് ഗ്യാറ്റ്സോയാണ് സങ്ഹ്യാങ് ഗ്യാറ്റ്സോയുടെ പുനരവതാരമെന്ന് പ്രഖ്യാപിച്ചു. ഇത് കുട്ടിയായിരുന്ന ഏഴാം ദലായ് ലാമയുടെ ജീവന് ഭീഷണിയായി മാറി. ലാസയിൽ നിന്നുള്ള ഒരു പ്രതിനിധിസംഘത്തിന്റെ തലവൻ രഹസ്യമായി ഈ കുട്ടിയാണ് സങ്യാങ് ഗ്യാറ്റ്സോയുടെ പുനർജന്മം എന്ന് ഉറപ്പിച്ചു. കുട്ടിയെ സംരക്ഷണത്തിനും പഠനത്തിനുമായി ലിതാങ് സന്യാസാശ്രമത്തിലേയ്ക്ക് മാറ്റി. 1715-ൽ കാങ്സി ചക്രവർത്തി കെൽസാങ് ഗ്യാറ്റ്സോയുടെ കുംബം സന്യാസാശ്രമത്തിലേയ്ക്കുള്ള പ്രവേശനത്തിന് സഹായങ്ങൾ ചെയ്തു. He was ordained by Ngawang Lobsang Tenpai Gyaltsen. പന്ത്രണ്ട് വയസ്സിലാണ് ഇദ്ദേഹത്തിന്റെ ഭരണം ആരംഭിച്ചത്.
കുട്ടിയായിരുന്നപ്പോൾത്തന്നെ വലിയ ബുദ്ധിസാമർത്ഥ്യം ഇദ്ദേഹം പ്രകടിപ്പിച്ചിരുന്നു. പെട്ടെന്നുതന്നെ കവിത രചിക്കുവാനുള്ള കഴിവ് ഇദ്ദേഹത്തിനുണ്ടായിരുന്നു. സുംഖാറുകൾ 1717-ൽ ടിബറ്റ് ആക്രമിക്കുകയും ഗവാങ് യെഷേ ഗ്യാറ്റ്സോയെ പുറത്താക്കുകയും ചെയ്തു. ല-സാങ് ഖാനെ ഇവർ വധിച്ചു. ഇവർ ലാസയിൽ ബലാത്സംഗങ്ങളും കൊള്ളയും ആരംഭിച്ചപ്പോൾ സുംഖാറുകൾക്കെതിരായി ജനാഭിപ്രായമുണ്ടായി. 1718-ൽ കാങ്സി ചക്രവർത്തി അയച്ച ചെറിയ സേനയെ ഇവർ സാൽവീൻ നദിയിലെ യുദ്ധത്തിൽ നശിപ്പിച്ചു.
കിരീടധാരണം
കാങ്സി ചക്രവർത്തി രണ്ടാമത് ടിബറ്റിലേയ്ക്കയച്ച സംഘവും ടിബറ്റിലെ ചില വിഭാഗങ്ങളും ചേർന്ന് സുംഗാറുകളെ ടിബറ്റിൽ നിന്ന് 1720-ൽ തുരത്തി. അവർ കെൽസാങ് ഗ്യാറ്റ്സോയെ ലാസയിലേയ്ക്ക് കൊണ്ടുവരുകയും ഇദ്ദേഹത്തെ പൊടാല കൊട്ടാരത്തി ഏഴാമത്തെ ദലായ് ലാമയായി 1721 -ൽ വാഴിക്കുകയും ചെയ്തു. സ്ഥാനാരോഹണം നവംബർ 1720 ആയിരുന്നുവെന്നും അഭിപ്രായമുണ്ട്. ഇദ്ദേഹം സന്യാസദീക്ഷ പഞ്ചൻ ലാമയായ ലോബ്സാങ് യെഷിയിൽ നിന്നാണ് സ്വീകരിച്ചത്. കെൽസാങ് ഗ്യാറ്റ്സോ എന്ന പേരുനൽകിയതും അദ്ദേഹമാണ്. പൂർണ്ണ സന്യാസദീക്ഷ ഇദ്ദേഹം സ്വീകരിച്ചതും ലോബ്സാങ് യേഷിയിൽ നിന്നായിരുന്നു (1726-ൽ). ഗവാങ് യോണ്ടൺ ആയിരുന്നു ഇദ്ദേഹത്തിന്റെ ഗുരു. ഇദ്ദേഹം പല ഗ്രന്ധങ്ങളും രചിച്ചിട്ടുണ്ട്. ഇദ്ദേഹം ആത്മീയ വിഷയങ്ങളെപ്പറ്റി ധാരാളം കവിതകളും എഴുതിയിട്ടുണ്ട്.
കാങ്സി ചക്രവർത്തി (ഭരണം 1661–1722) ടിബറ്റ് ക്വിങ് ചക്രവർത്തിയുടെ സാമന്തരാജ്യമാണെന്ന് 1727-ൽ പ്രഖ്യാപിക്കുകയും രണ്ട് ഹൈക്കമ്മീഷണർമാരെ നിയമിക്കുകയും ചെയ്തു. ഒരു ഗാരിസൺ ക്വിങ് സേന ലാസയിൽ തമ്പടിച്ചു. ലാസയുടെ കോട്ടമതിലുകൾ തകർക്കപ്പെട്ടു. ഖാം (ബറ്റാങ്, ലിറ്റാങ്, ടാറ്റ്സിയൻലു, മുതലായവ.) ചൈനീസ് പ്രവിശ്യയായ സിച്ചുവാനോട് ചേർക്കപ്പെട്ടു. ഈ സംവിധാനം 1912-ൽ ക്വിങ് രാജവംശം തകരുന്നതുവരെ നീണ്ടുനിന്നു.
ഫോലനസ് എന്ന ടിബറ്റൻ കുലീനവർഗ്ഗക്കാരൻ ക്വിങ് പിന്തുണയോടെ 1728–1747 കാലഘട്ടത്തിൽ ടിബറ്റ് ഭരിച്ചു. 1728-ൽ കെൽസാങ് ഗ്യാറ്റ്സോയ്ക്ക് ബീജിങ് സന്ദർശിക്കാൻ ക്ഷണം ലഭിച്ചു. ഫോലനസ് ഇദ്ദേഹത്തെ ലാസയിൽ നിന്ന് ലിതാങിലേയ്ക്ക് നീക്കം ചെയ്യുകയും ഭരണം നിയന്ത്രിക്കാൻ ബുദ്ധിമുട്ടാക്കുകയും ചെയ്തു. ഫോലനസിന്റെ മരണശേഷം ഇദ്ദേഹത്തിന്റെ മകൻ ഗ്യുർമേ നംഗ്യാൽ ഭരിച്ചുവെങ്കിലും അംബന്മാർ ഇദ്ദേഹത്തെ 1750-ൽ വധിച്ചു. ഇത് കലാപത്തിന് കാരണമാവുകയും അംബന്മാർ കൊല്ലപ്പെടുകയും ചെയ്തു. ഏഴാം ദലായ് ലാമയുടെ കീഴിൽ ഈ കലാപം അമർച്ച ചെയ്യപ്പെട്ടു. ഇതിനു ശേഷം ഒരു ക്വിങ് സൈന്യം ടിബറ്റിൽ പ്രവേശിക്കുകയും സമാധാനം പുനഃസ്ഥാപിക്കുകയും ചെയ്തു.
റിജന്റുമാരെ നീക്കം ചെയ്ത് കഷാഗ് വന്നത്
ഈ സംഭവത്തിന് രണ്ട് വ്യാഖ്യാനങ്ങളുണ്ട്. ചൈനക്കാരുടെ വശം ഇതാണ്:
ടിബറ്റുകാരുടെ അഭിപ്രായത്തിൽ സംഭവം ഇങ്ങനെയായിരുന്നു:
1751-ൽ നാൽപ്പത്തിമൂന്ന് വയസ്സുള്ളപ്പോൾ കെൽസാങ് ഗ്യാറ്റ്സോ ടിബറ്റ് ഭരണത്തിനായി "കെഷാഗ്" എന്ന മന്ത്രിസഭ ആരംഭിച്ചു. ഇദ്ദേഹമാണ് ദേസി (റീജന്റ്) ഭരണം അവസാനിപ്പിച്ചത്. ഇതോടെ ദലായ് ലാമ ടിബറ്റിന്റെ ആത്മീയ നേതാവും രാഷ്ട്ര നേതാവുമായി മാറി.
അവലംബം
വർഗ്ഗം:ദലൈലാമമാർ
ജിക്കി കൃഷ്ണവേണി
പിള്ളവലു ഗജപതി കൃഷ്ണവേണി (1936 - 2004) (పి.జి.కృష్ణవేణి, பி.ஜி.கிருஷ்ணவேணி) (జిక్కి, ஜிக்கி), ആന്ധ്രാപ്രദേശിൽ നിന്നുള്ള ഒരു പ്രമുഖ പിന്നണിഗായികയായിരുന്നു. ഇവർ വിവിധഭാഷകളിലായി (തെലുഗു, തമിഴ്, മലയാളം, കന്നട, ഹിന്ദി,സിംഹള) ഏതാണ്ടു 10,000 ഗാനങ്ങളോളം ആലപിച്ചിട്ടുണ്ട്.
ജീവിത രേഖ
പ്രസിദ്ധ ചലച്ചിത്രപിന്നണിഗായകനും സംഗീതസംവിധായകനുമായ എ.എം. രാജയെയാണ് ജിക്കി വിവാഹം കഴിച്ചത്. രാജയും ജിക്കിയും ചേർന്നു പാടിയ യുഗ്മഗാനങ്ങൾ എല്ലാംതന്നെ അക്കാലത്തെ മികച്ച ഹിറ്റുകളായിരുന്നു. എക്കാലത്തെയും മികച്ച ഗായികയായ ജിക്കിയുടെ പ്രകടനം തേൻ നിലവ് എന്ന തമിഴ് സിനിമയെ ഒരു വലിയ വിജയമാക്കി. ആറു മക്കളുടെ മാതാവായ ജിക്കിക്ക് അവരുടെ ഭർത്താവിനെ ഒരു തീവണ്ടിയപകടത്തിൽ നഷ്ടമായി. അദ്ദേഹം തീവണ്ടിയിൽ കയറുന്നതിനിടയിൽ കാൽവഴുതി ട്രാക്കിലേക്കു വീഴുകയായിരുന്നു. ഭർത്താവിന്റെ മരണശേഷം സംഗീതവേദികളിൽ നിന്നു താത്കാലികമായി വിട്ടുനിന്ന അവർ പിന്നീട് ഇളയരാജക്കുവേണ്ടി പാടി. അതിനുശേഷം രണ്ടാണ്മക്കളുമായി ചേർന്ന് ഒരു സംഗീത ട്രൂപ് ഉണ്ടാക്കുകയും യു.എസ്.എ. ഉൾപ്പെടെ പല രാജ്യങ്ങളിലും സംഗീത പരിപാടികൾ അവതരിപ്പിക്കുകയും ചെയ്തു.
ഗായിക
ഏഴാം വയസ്സിൽ പന്തലമ്മ എന്ന തെലുഗു ചിത്രത്തിലൂടെ ബാലനടിയായി ചലച്ചിത്ര രംഗത്തെത്തിയ ജിക്കി, പതിമൂന്നാം വയസ്സിൽ ജ്ഞാനസുന്ദരി(1948) എന്ന തമിഴ് ചിത്രത്തിൽ പാടിക്കൊണ്ടു ചലച്ചിത്രപിന്നണിഗായികയായി അരങ്ങേറ്റം കുറിച്ചു. 1951ൽ പുറത്തിറങ്ങിയ വനമാല എന്ന ചിത്രത്തിലെ തള്ളിത്തള്ളി ഓ, വെള്ളം എന്നു തുടങ്ങുന്ന ഗാനം ആലപിച്ചു കൊണ്ടാണ് ജിക്കി മലയാളചലച്ചിത്ര രംഗത്തെത്തിയത്. തമിഴ്, മലയാളം, തെലുങ്ക്, സിംഹള ഹിന്ദി ഭാഷകളിലായി പതിനായിരത്തിലേറെ ഗാനങ്ങൾ ജിക്കി ആലപിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:1935-ൽ ജനിച്ചവർ
ഹീതൻ മെയ്ഡൻ
ഹീതൻ മെയ്ഡൻ (സ്ലൊവേനിയൻ: Ajdovska deklica) മനുഷ്യ മുഖത്തോട് സാമ്യമുള്ള ഒരു പാറക്കൂട്ടമാണ്. വടക്കുപടിഞ്ഞാറൻ സ്ലോവേനിയയിലെ ജൂലിയൻ ആൽപ്‌സിലെ ക്രാഞ്ച്‌സ്‌ക ഗോറയ്‌ക്ക് സമീപമുള്ള പ്രിസോജ്‌നിക് പർവതത്തിന്റെ വടക്കൻ മുഖത്ത് ഇത് സ്ഥിതിചെയ്യുന്നു. ഗോൾഡൻഹോൺ എന്നറിയപ്പെടുന്ന ചാമോയിസിനെയും പർവതത്തിൽ വസിക്കുന്ന ഒരു നിംഫിനെയും (വില) കുറിച്ചുള്ള ഐതിഹ്യവുമായി ഇത് ബന്ധപ്പെട്ടിരിക്കുന്നു. സ്ലോവേനിയയുടെ വ്രസിക് ചുരത്തിന്റെ കിഴക്കൻ മതിലിന്റെ ഭാഗമായ 2,547 മീറ്റർ (8,356 അടി) ഉയരമുള്ള പ്രിസോജ്‌നിക് എന്ന പർവതത്തിന്റെ ശിലാമുഖത്ത് ഇത് തൂങ്ങിക്കിടക്കുന്നു.
ഇതിഹാസം
ഒരു നവജാതശിശു ഗോൾഡൻഹോൺ എന്നറിയപ്പെടുന്ന ചമോയിസിനെ കൊല്ലുമെന്ന് ഒരിക്കൽ ഒരു നിംഫ് പ്രവചിച്ചു. അവളുടെ പ്രവചനം കേട്ട്, മറ്റ് നിംഫുകൾ അവളെ ഒരു പാറയാക്കി മാറ്റി.
External links
വർഗ്ഗം:പാറകൾ വർഗ്ഗം:സ്ലൊവീന്യ
രജനി
ബങ്കിം ചന്ദ്ര ചാറ്റർജി എഴുതിയ ഒരു ബംഗാളി നോവലാണ് രജനി. 1877ൽ പുറത്തിറങ്ങിയ ഇത് ഒരു അന്ധയായ പൂക്കച്ചവടക്കാരി പെൺകുട്ടിയും സചീന്ദ്ര, അമരനാഥ് എന്നിവരും തമ്മിലുള്ള ബന്ധങ്ങളാണ് ഇതിവൃത്തമാക്കുന്നത്. 1978ൽ ഇതേ പേരിൽ ചലച്ചിത്രമാക്കപ്പെട്ടിട്ടുണ്ട്.
വർഗ്ഗം:ബംഗാളി നോവലുകൾ
ലിങ്ക് സ്റ്റേറ്റ് റൌട്ടിംഗ് പ്രോട്ടോകോൾ
പരസ്പരം കണക്റ്റ് ചെയ്യപ്പെട്ടിട്ടുള്ള ലിങ്കുകളുടെ സ്റ്റാറ്റസ് മനസ്സിലാക്കി പ്രവർത്തിക്കുന്ന രീതിയാണ്‌ ലിങ്ക് സ്റ്റേറ്റ് റൌട്ടിംഗ് പ്രോട്ടോകോളുകൾ അവലംബിക്കുന്നത്.ഏതെല്ലാം കണക്ഷനുകളാണ് അപ്പ്‌/// & ഡൌൺ എന്ന് മനസ്സിലാക്കാനുള്ള കഴിവ് ഈ പ്രോട്ടോകൊളുകൾക്ക് ഉണ്ട്.പ്രത്യേകം പ്രത്യേകം അൽഗോരിതങ്ങളെ അടിസ്ഥാനപ്പെടുത്തിയാണ് ഓരോ ലിങ്ക് സ്റ്റേറ്റ് പ്രോട്ടോകോളുകളും പ്രവർത്തിക്കുന്നത് .ഒരു ലിങ്ക് നഷ്ടപ്പെടുകയോ പുതിയ ഒരു ലിങ്ക് കിട്ടുകയോ ചെയ്താൽ അത് മറ്റുള്ള ലിങ്ക് സ്റ്റേറ്റ് പ്രോട്ടോകോൾ അടിസ്ഥാനത്തിൽ പ്രവർത്തിക്കുന്ന രൌട്ടരുമായി പങ്കിടുന്നു.ലിങ്ക് സ്റ്റേറ്റ് പ്രോടോകൊളുകൾ ലിങ്കുകൾ എത്രമാത്രം ഫാസ്റ്റ് ആണെന്ന് മനസ്സിലാക്കി ഒരു കോസ്റ്റ് വാല്യൂ ഓരോ ലിങ്കിനും നിശ്ചയിക്കുന്നു,ഇതിനെ അടിസ്ഥാനപ്പെടുത്തി മൊത്തം നെട്വോർക്കിളുടെയുള്ള ടാറ്റ പ്രോസിസ്സിംഗ് എളുപ്പത്തിൽ സാധ്യമാക്കുന്നു.
മൗലാന ആസാദ് മെഡിക്കൽ കോളേജ്
എം‌എ‌എം‌സിയുമായി ബന്ധിപ്പിച്ചിട്ടുള്ള നാല് ആശുപത്രികൾക്ക് സംയോജിതമായി 2800 കിടക്കകളുണ്ട്. കോളേജ് ഒരു ത്രിതീയ പരിചരണ കേന്ദ്രമാണ് കൂടാതെ ബിരുദ, ബിരുദാനന്തര ബിരുദങ്ങൾക്കും റെസിഡൻസി, സബ് സ്പെഷ്യാലിറ്റികൾ / ഫെലോഷിപ്പുകൾക്കും (ഇന്ത്യയിലെ സൂപ്പർസ്പെഷ്യാലിറ്റികൾ എന്ന് വിളിക്കുന്നു) അദ്ധ്യാപന പരിപാടികളുണ്ട്.
ചരിത്രം
ഇന്ത്യ ബ്രിട്ടീഷ് ഭരണത്തിൻ കീഴിലായിരുന്ന 1936 ൽ മൗലാന ആസാദ് മെഡിക്കൽ കോളേജിന്റെ ചരിത്രം കാണാം. അക്കാലത്ത് ഇന്ത്യൻ മെഡിക്കൽ സർവീസ് ബ്രിട്ടീഷുകാർ വളരെയധികം കൈകാര്യം ചെയ്തിരുന്നു. 1940 ൽ ഇന്ത്യൻ മെഡിക്കൽ സർവീസിലെ (ഐ‌എം‌എസ്) മാർട്ടിൻ മെൽ‌വിൻ കുറിക്ഷങ്കിനെ ഇർവിൻ ഹോസ്പിറ്റലിന്റെ മെഡിക്കൽ സൂപ്രണ്ടായും ന്യൂഡൽഹി ചീഫ് മെഡിക്കൽ ഓഫീസറായും നിയമിച്ചു. റാം‌ലീല മൈതാനത്തിനടുത്ത് ഒരു മെഡിക്കൽ കോളേജ് സമുച്ചയം സ്ഥാപിക്കുന്നതിനാണ് അദ്ദേഹത്തെ നിയമിച്ചത്. അദ്ദേഹത്തിന്റെ പദ്ധതികൾ ഫലപ്രാപ്തിയിലെത്തുന്നതിനുമുമ്പ്, രണ്ടാം ലോക മഹായുദ്ധം 1939 ൽ ആരംഭിക്കുകയും ഒരു പുതിയ മെഡിക്കൽ കോളേജിന്റെ പദ്ധതി ഉപേക്ഷിക്കേണ്ടിയുംവന്നു.
രണ്ടാം ലോകമഹായുദ്ധസമയത്ത്, ഈ പ്രദേശത്ത് പോരാടുന്ന അമേരിക്കൻ സൈനികർക്ക് ഒരു മെഡിക്കൽ സെന്റർ സ്ഥാപിക്കുന്നതിനായി സഫ്ദർജംഗിന്റെ ശവകുടീരത്തിന് സമീപം ചില ബാരക്കുകൾ അതിവേഗം നിർമ്മിച്ചു. എക്സ്-റേ മെഷീൻ, ഒരു ലബോറട്ടറി, വിവിധ അടിയന്തിര നടപടിക്രമങ്ങൾക്കായി മറ്റ് സൗകര്യങ്ങൾ എന്നിവ ആ ആശുപത്രിയിൽ സജ്ജീകരിച്ചിരുന്നു. രണ്ടാം ലോക മഹായുദ്ധം അവസാനിച്ചതിനുശേഷം അമേരിക്ക ആശുപത്രി ഇന്ത്യൻ സർക്കാരിനു കൈമാറി. അത് ഇപ്പോൾ സഫ്ദർജംഗ് ഹോസ്പിറ്റൽ എന്നറിയപ്പെടുന്നു. പിന്നീട് ആരോഗ്യ മന്ത്രാലയത്തിന്റെ കേന്ദ്ര സർക്കാർ ആരോഗ്യ പദ്ധതി ഒരു മെഡിക്കൽ കോളേജ് ആരംഭിച്ചു.
1958 ൽ പഴയ ഇർ‌വിൻ ആശുപത്രിയിൽ (ഇപ്പോൾ ലോക് നായക് ഹോസ്പിറ്റൽ) MAMC തുടക്കം കുറിച്ചു. 1959 ഒക്ടോബറിൽ ഗോവിന്ദ് ബല്ലഭ് പന്ത് ഉപയോഗത്തിലില്ലാത്ത പഴയ സെൻട്രൽ ജയിലിന്റെ 30 ഏക്കർ സ്ഥലത്ത് കോളേജിന്റെ പുതിയ കെട്ടിടങ്ങൾക്ക് ശിലാസ്ഥാപനം നടത്തി.
അവലംബം
വർഗ്ഗം:ഡൽഹിയിലെ മെഡിക്കൽ കോളേജുകൾ
ബക്കനീർ
പതിനേഴാം നൂറ്റാണ്ടിൽ കരീബിയൻ കടലിൽ സ്പാനിഷ് കപ്പലുകളെ ആക്രമിച്ച കടൽകൊള്ളക്കാരെ ആയിരുന്നു ബക്കനീർ (Buccaneer) എന്ന് വിളിച്ചിരുന്നത്. ഇന്ന് ബക്കനീർ എന്ന വാക്ക് കടൽകൊള്ളക്കാരെ ( Pirates) പരാമർശിക്കുവാനും ഉപയോഗിക്കുന്നു. ബക്കനീർ സംഘങ്ങൾ വളരെ വലുതും, തീരപ്രദേശങ്ങളിലെ നഗരങ്ങളെ വരെ ആക്രമിക്കാൻ ഉള്ള ശേഷി ഉള്ളവരും ആയിരുന്നു.
നിരുക്തം
കരീബിയനിലെ അരാവാക്‌ ഭാഷയിലെ ബക്കാൻ (Buccan)എന്ന വാക്കിൽ നിന്നാണു ഈ വാക്ക്‌ ഉണ്ടായത്‌.കടൽ സസ്തനികളെ ചുട്ട്‌ എടുക്കാനുള്ള മരം കൊണ്ട്‌ നിർമ്മിച്ച പലകയാണു ബക്കാൻ. ഇതിൽ നിന്നും ബൗകേൻ (Bouccane) എന്ന ഫ്രഞ്ച്‌ പദം ഉണ്ടായി. വേട്ടയാടപ്പെട്ട മൃഗങ്ങളെയാണു ബൗകേൻ വച്ച്‌ ചുട്ടിരുന്നത്‌ .ഫ്രെഞ്ച്‌ കോളനികളിൽ നിന്നും ഈ വാക്ക്‌ ആംഗലേയത്തിൽ എത്തുമ്പോൾ ബക്കനീർ ആയി മാറി.
അവലംബം
വർഗ്ഗം:കടൽകൊള്ളക്കാർ വർഗ്ഗം:കടൽക്കൊള്ളക്കാർ
അഴകിയകാവ് ദേവിക്ഷേത്രം, പുള്ളിക്കണക്ക്
ആലപ്പുഴ ജില്ലയിൽ മാവേലിക്കര യിൽ നിന്നും കറ്റാനം വഴി കൃഷ്ണപുരത്തേക്കു പോകുമ്പോൽ പുള്ളീക്കണക്ക എന്ന സ്ഥലത്ത് വിശിഷ്ടമായ ഈ മഹാദേവി ക്ഷേത്രം സ്ഥിതിചെയ്യുന്നു. വടക്കോട്ട് അഭിമുഖമായി ഭദ്രകാളീ ഭാവത്തിലുള്ള ഈ ഭഗവതി അഭീഷ്ടവരദയായി അറിയപ്പെടുന്നു. പരാശക്തിയായ ദുർഗ്ഗയായും ഈ ദേവി ആരാധിക്കപ്പെടുന്നു.
ഉത്സവം
മീനമാസത്തിലെ ഭരണി നാളിലാണ് ഇവിടെ ഉത്സവം ആഘോഷിക്കുന്നത്
എത്തിച്ചേരാൻ
കായംകുളം പുനലൂർ പാതയിൽ നിന്നും രണ്ടാം കുറ്റി എന്ന സ്ഥലത്തുനിന്നും കൃഷ്ണപുരത്തേക്കു പോകുന്ന പാതയിൽ 4 കിലോമീറ്റർ പോയാൽ പുള്ളീക്കണക്കിലെത്താം. അവിടെ ആണ് ഈ അപൂർവ്വക്ഷേത്രം.
അവലംബം
വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
വെരിഫോൺ
കാലിഫോർണിയയിലെ സാൻജോസ് ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്രകമ്പനിയാണ് വെരിഫോൺ. കച്ചവടസ്ഥാപങ്ങളിലും മറ്റും ഇലക്ട്രോണിക് പേയ്‌മെന്റ് ഇടപാടുകൾക്കും മൂല്യവർദ്ധിത സേവനങ്ങൾക്കും കമ്പനി സാങ്കേതികവിദ്യ ലഭ്യമാക്കുന്നു. സാമ്പത്തികം, ചില്ലറവ്യാപാരം, ഹോസ്പിറ്റാലിറ്റി, പെട്രോളിയം, സർക്കാർ, ആരോഗ്യ വ്യവസായങ്ങൾ തുടങ്ങി ഉപഭോക്തൃ സാമ്പത്തിക ഇടപാടുകൾക്കായുള്ള സംവിധാനം കമ്പനി ഒരുക്കുന്നു. കമ്പനിയുടെ ഉൽ‌പ്പന്നങ്ങളിൽ സ്വന്തമായി ഓപ്പറേറ്റിംഗ് സിസ്റ്റങ്ങൾ‌, സുരക്ഷ, എൻ‌ക്രിപ്ഷൻ‌ സോഫ്റ്റ്‌വെയർ‌, സർ‌ട്ടിഫൈഡ് പേയ്‌മെൻറ് സോഫ്റ്റ്‌വെയർ‌ എന്നിവ പ്രവർ‌ത്തിപ്പിക്കുന്ന POS ഇലക്ട്രോണിക് പേയ്‌മെന്റ് ഉപകരണങ്ങൾ‌ ഉൾ‌ക്കൊള്ളുന്നു.
ആഡ മോഡി ഗലദേ
ത്യാഗരാജസ്വാമികൾ ചാരുകേശിരാഗത്തിൽ ചിട്ടപ്പെടുത്തിയ ഒരു കൃതിയാണ് ആഡ മോഡി ഗലദേ രാമയ്യ.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ചാരുകേശി രാഗത്തിൽ ചിട്ടപ്പെടുത്തിയ കൃതികൾ
മഗ്നോലിയ പസിഫിക്ക
ബാഹ്യ ലിങ്കുകൾ
വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:മഗ്നോളിയേസീ
കാർത്തിക തിരുനാൾ ലക്ഷ്മിഭായി
സ്വാതന്ത്രത്തിനും മുന്നും പിന്നുമുള്ള ഒട്ടേറെ ചരിത്ര മൂഹുത്തങ്ങൾക്ക്‌ സാക്ഷ്യം വഹിച്ചിട്ടുള്ള കാർത്തിക തിരുനാൾ ഒരു ബഹുഭാഷ പണ്ഡിത കൂടി ആയിരുന്നു. അമ്മ മഹാറാണി സേതു പാർവ്വതിഭായിയുടെയും കിളിമാനൂർ കോവിലകത്തെ പൂരം നാൾ രവിവർമ്മ തമ്പുരാന്റെയും ഏക മകളായി ജനിച്ച കാർത്തിക തിരുനാൾ, വിവാഹം കഴിച്ചത് കേരളത്തിൽെറ സ്‌പോർട്‌സ് ശില്പി എന്ന് അറിയപ്പെടുന്ന ലെഫ്റെനെന്റ്റ് കേണൽ ഗോദവർമ്മ രാജയെയാണ്.
ബാല്യം
ലഘുചിത്രം|left|കാർത്തിക തിരുനാൾ കുട്ടിക്കാലത്തു സഹോദരൻ ഉത്രാടം തിരുനാൾ മാർത്താണ്ഡവർമ്മയോടൊപ്പം കിളിമാനൂർ കോവിലകത്തെ മൂത്ത തമ്പുരാനും സംസ്കൃത പണ്ഡിതനും ചിത്രമെഴുത്തുതമ്പുരാൻ രാജാ രവി വർമ്മയുടെ സഹോദരീതനയനും ആയ പൂരം നാൾ രവിവർമ്മ കൊച്ചു കോയി തമ്പുരാന്റെയും തിരുവിതാംകൂറിന്റെ അമ്മ മഹാറാണി മൂലം തിരുനാൾ സേതു പാർവ്വതി ബായിയുടെയും ഏക മകളായി 1916ന്‌ സെപ്‌റ്റംബർ 17നാണ്‌ ലക്ഷമിഭായി തമ്പുരാട്ടിയുടെ ജനനം. ചെറുപ്പം മുതല്ക്കേ കാർത്തിക തിരുനാളിന് സംഗീതത്തിൽ അതിയായ താല്പര്യം ഉണ്ടായിരുന്നു. ഇത് തിരിച്ചറിഞ്ഞ ചിത്തിര തിരുനാൾ മഹാരാജാവ് പ്രശസ്ത കർണാടക സംഗീതജ്ഞനായിരുന്ന ഹരികേശനെല്ലൂർ മുത്തയ്യ ഭാഗവതരെ കാർത്തിക തിരുനാളിന്റെ സംഗീത അധ്യാപകനായി നിയമിച്ചു. കാർത്തിക തിരുനാൾ വളരെ നല്ല ഒരു നർത്തകി കൂടി ആയിരുന്നു. പക്ഷെ രാജകുമാരി ആയിരുന്നതിനാൽ ഒരിക്കലും പൊതുവേദിയിൽ പടാനോ നൃത്തം ചെയ്യാനോ അനുമതി ഇല്ലായിരിന്നു. പ്രത്യേകം തിരെഞ്ഞെടുത്ത ട്യുടര്മാരുടെ കീഴിൽ ആയിരുന്നു കാർത്തിക തിരുനാളിന്റെ വിദ്യാഭ്യാസം. മലയാളം, സംസ്കൃതം, ഇംഗ്ലീഷ്, ഫ്രഞ്ച് തുടങ്ങിയ ഭാഷകളിൽ പാണ്ഡിത്യം നേടി. കടൽ കടക്കുന്നതിനെതിരെ നിലനിന്നിരുന്ന അന്ധവിശ്വാസത്തെ ചോദ്യം ചെയ്തു 1933 ൽ പതിനാറുകാരിയായ കാർത്തിക തിരുനാൾ അമ്മ മഹാറാണിയോടൊപ്പം വിദേശ യാത്ര നടത്തി. കൂടാതെ 1935-ലെ ആൾ ഇന്ത്യൻ വിമൻസ് കോൺഫറൻസിൽ  പന്ഗെടുക്കുകയും ചെയ്തു.
വിവാഹം
16 വയസ്സ് തികഞ്ഞപ്പോൾ വിവാഹത്തെ പറ്റി രാജ കുടുംബം ചിന്തിച്ചു തുടങ്ങി. സാധാരണയായി കോയിത്തമ്പുരാന്മാരെയാണ് തിരുവിതാംകൂർ റാണിമാർക്കും രാജകുമാരിമാർക്കും ആലോചിച്ചിരുന്നത്.. ലഘുചിത്രം|left|Lt. Col. പി. ആർ. ഗോദവർമ്മ രാജ വലിയ കോയി തമ്പുരാൻ-തിരുവിതാംകൂറിന്റെ മിലിടറിയിൽ സേവനം അനുഷ്ടിച്ചിരുന്ന സമയത്തെടുത്ത ചിത്രം കാർത്തിക തിരുനാളിന് 16 വയസ്സ് തികഞ്ഞപ്പോൾ തന്നെ കോട്ടയം ജില്ലയിലെ പൂഞ്ഞാർ കോയിക്കൽ കാഞ്ഞിരമറ്റം കൊട്ടാരത്തിൽ ജനിച്ച,  കേരളത്തിൽെറ 'സ്‌പോർട്‌സ് ശില്പി' എന്ന് പിൽക്കാലത്ത് അറിയപ്പെട്ട ലെഫ്റെനെന്റ്റ് കേണൽ ഗോദവർമ്മ രാജയുമായിട്ടുള്ള വിവാഹം നിശ്ചയിച്ചു. ഇവരുടെ വിവാഹം 24 ജനുവരി 1934 ൽ ആയിരുന്നു. മദ്രാസിൽ മെഡിസിനു പഠിക്കുമ്പോൾ ആയിരുന്നു തിരുവിതാംകൂർ രാജകുടുംബത്തിൽ നിന്നും അദ്ദേഹത്തിനു വിവാഹാലോചന ലഭിച്ചത്. വിവാഹത്തിന് സമ്മതം നൽകിയ ലെഫ്. കേണൽ. രാജ അപ്പോൾ തന്നെ പഠനം ഉപേക്ഷിച്ചു. 1933 ൽ തന്നെ പള്ളികെട്ടിന്റെ (തിരുവിതാംകൂർ രാജകുമാരിമാരുടെ വിവാഹം) ഒരുക്കങ്ങൾ തുടങ്ങി. കോട്ടയ്ക്കകത്ത് സുന്ദരവിലാസം കൊട്ടാരം മുതൽ പടിഞ്ഞാറേക്കോട്ട വരെ വിസ്തൃതമായ സ്ഥലങ്ങളിലെല്ലാം വിവാഹത്തോടനുബന്ധിച്ച് പന്തലും മറ്റ് വേദികളും ഉയർന്നിരുന്നു. ബ്രിട്ടീഷ് ഉദ്യോഗസ്ഥന്മാരും കേരളത്തിലേയും തെക്കേ ഇന്ത്യയിലേയും രാജകുടുംബാംഗങ്ങളും പള്ളിക്കെട്ടിൽ പങ്കെടുക്കാൻ എത്തിയിരുന്നു. വിവാഹത്തിനോട് അനുബന്ധിച്ചുള്ള ആഘോഷങ്ങൽ ഒരാഴ്ചയോളം നീണ്ടു നിന്നു. വിവാഹശേഷം ലെഫ്. കേണൽ. രാജ കാർത്തിക തിരുനാളിനോപ്പം തിരുവനന്തപുരത്ത് താമസമാക്കി. 17 കാരിയായ കാർത്തിക തിരുനാളും 26 കാരനായ ഗോദവർമ്മ രാജയും വിവാഹ ശേഷം കുറച്ചു കാലം മധുവിധു ആഘോഷിക്കാൻ കോവളത്തായിരുന്നു താമസം. ഈ സമയത്താണ് കോവളത്തിന്റെ പ്രകൃതി ഭംഗി മനസ്സിലാക്കിയ ഗോദവർമ്മ രാജ, അവിടം ഒരു വിനോദസഞ്ചാര മേഖലയാക്കി വികസിപ്പിക്കാൻ തീരുമാനിച്ചത്. കാർത്തിക തിരുനാളുമായുള്ള വിവാഹ ശേഷം ഗോദവർമ്മ രാജ തിരുവിതാംകൂർ സ്റ്റേറ്റ് ഫോർസ് ൽ ലെഫ്റെനെന്റ്റ് കേണൽ ആയി സേവനം അനുഷ്ടിച്ചു. ഈ കേണൽ ജി.വി. രാജയാണ് പിന്നീട് ‘’’കേരളത്തിലെ കായികവിനോദത്തിൻടേയും ടൂറിസത്തിൻടേയും രാജാവ്’’’ ആയി അറിയപ്പെട്ടത്.
ഇതും കാണുക
ആറ്റിങ്ങൽ റാണി
അവലംബം
വർഗ്ഗം:തിരുവിതാംകൂർ രാജവംശം
അരിത ഫ്രാങ്ക്ലിൻ
ഒരു അമേരിക്കൻ ഗായികയും ഗാനരചയിതാവും സംഗീതജ്ഞയുമാണ് അരിത ലൂയിസ് ഫ്രാങ്ക്ലിൻ (ജനനം: മാർച്ച് 25, 1942: മരണം ആഗസ്റ്റ് 16, 2018).
അജയ് മണിക്‌റാവു ഖാൻവിൽകർ
ഇന്ത്യൻ സുപ്രീംകോടതിയിലെ ഒരു ജഡ്ജിയാണ് അജയ് മണിക്‌റാവു ഖാൻവിൽകർ എന്ന എഎം ഖാൻവിൽകർ. നേരത്തെ മധ്യപ്രദേശ് ഹൈക്കോടതിയിലെ ചീഫ് ജസ്റ്റിസായിരുന്നു.
ഔദ്യോഗികജീവിതം
1982 ഫെബ്രുവരി 10 അഭിഭാഷകനായി എന്റോൾ ചെയ്തു. കീഴ്‌ക്കോടതികളിൽ സിവിൽ, ക്രിമിനൽ, ഭരണഘടനാപരമായ വിഷയങ്ങളിൽ പ്രാക്ടീസ് ചെയ്തു. ബോംബെയിലെ ഹൈക്കോടതി, ട്രൈബ്യൂണലുകൾ എന്നിവയിൽ അപ്പീൽ, ഒറിജിനൽ ഭാഗത്തും ഹാജരായി. 1984 ജൂലൈ മുതൽ ഇന്ത്യൻ സുപ്രീംകോടതിയിൽ പ്രാക്ടീസ് ചെയ്യൻ ആരംഭിച്ചു. 2000 മാർച്ച് 29ന് ബോംബെ ഹൈക്കോടതിയിൽ അഡീഷണൽ ജഡ്ജായി നിയമിതനായി. 2002 ഏപ്രിൽ എട്ടിന് അവിടെ സ്ഥിരം ജഡ്ജായി അധികാരമേറ്റു.
2013 ഏപ്രിൽ നാലിന് ഹിമാചൽപ്രദേശ് ഹൈക്കോടതിയിൽ ചീഫ് ജസ്റ്റിസായി നിയമിതനായി. അതിന് ശേഷം 2013 നവംബർ 24ന് മധ്യപ്രദേശ് ഹൈക്കോടതിയിൽ ചീഫ് ജസ്റ്റിസായി നിയമിതനായി. 2016 മെയ് 13ന് സുപ്രീംകോടതി ജഡ്ജിയായി ഉദ്യോഗകയറ്റം ലഭിച്ചു.
അവലംബം
വർഗ്ഗം:ഇന്ത്യയിലെ ജഡ്ജിമാർ വർഗ്ഗം:1957-ൽ ജനിച്ചവർ വർഗ്ഗം:ജൂലൈ 30-ന് ജനിച്ചവർ
ജോവാക്കിം ബരാൻഡ്‌
ദക്ഷിണ ഫ്രാൻസിലെ ഒരു കൊച്ചു പട്ടണമായ സോഗിൽ, 1799-ലാണ്‌ ഷോവാക്കിം ബരാൻഡ്‌ ജനിച്ചത്‌. പാരീസിൽ വെച്ച് അദ്ദേഹം എൻജിനീയറിങ്‌ പഠിച്ചു. എൻജിനീയറിങ്‌ രംഗം ഉപേക്ഷിച്ച അദ്ദേഹം പിന്നത്തെ 44 വർഷം പുരാജീവിശാസ്‌ത്രവും ഭൂവിജ്ഞാനീയവും പഠിക്കുന്നതിനായി ഉഴിഞ്ഞുവെച്ചു. 1852-ൽ അദ്ദേഹം, സിലൂരിയൻ സിസ്റ്റം ഓഫ്‌ സെൻട്രൽ ബൊഹീമിയ എന്ന ഏകവിഷയക പ്രബന്ധത്തിൻറെ ഒന്നാം വാല്യം പ്രസിദ്ധീകരിച്ചു
ഉണരുക! പറയുന്നു : "ബരാൻഡിൻറെ രീതികൾ മറ്റു ഗവേഷകരിൽ നിന്നും അദ്ദേഹത്തെ വ്യത്യസ്‌തനാക്കി. പ്രകൃതി ശാസ്‌ത്രജ്ഞനായിരിക്കെ, ഒരു എഞ്ചിനീയറുടെ കൃത്യത പുലർത്താനും അദ്ദേഹം ശ്രദ്ധിച്ചു. ഒരു രൂപരചയിതാവ്‌ എന്ന നിലയിൽ, കണക്കുകൂട്ടലുകളിലോ താൻ വരച്ച ചിത്രങ്ങളിലോ അൽപ്പമെങ്കിലും പിഴവുപറ്റുന്നത്‌ അദ്ദേഹത്തിന്‌ ആലോചിക്കാൻ കൂടി കഴിയുമായിരുന്നില്ല. ഒരു പുരാജീവിശാസ്‌ത്രജ്ഞനെന്ന നിലയിൽ, താൻ വരച്ച ചിത്രങ്ങളുടെ സൂക്ഷ്മ വിശദാംശങ്ങളിൽ പോലും അങ്ങേയറ്റം കൃത്യത പുലർത്താൻ രാപകൽ വിശ്രമമെന്തന്നറിയാതെ അദ്ദേഹം കഠിനമായി യത്‌നിച്ചു. മോണോഗ്രാഫിൽ ഉൾപ്പെടുത്തിയിരുന്ന ചിത്രങ്ങൾ എല്ലാം ഒരു വിദഗ്‌ധ കലാകാരൻ വരച്ചതായിരുന്നെങ്കിലും, അതിൽ തൃപ്‌തിയാകാതെ പല ചിത്രങ്ങളിലും അദ്ദേഹം തൻറേതായ മിനുക്കുപണികൾ നടത്തി.
ചിത്രങ്ങളുടെ കാര്യത്തിൽ മാത്രമായിരുന്നില്ല കൃത്യത വേണമെന്നു ബരാൻഡ്‌ നിഷ്‌കർഷിച്ചത്‌. ആ മോണോഗ്രാഫിൻറെ വാല്യങ്ങൾ ഓരോന്നും ടൈപ്പ്സെറ്റ്‌ ചെയ്‌തു കിട്ടുമ്പോൾ, അദ്ദേഹംതന്നെ അതു മുഴുവനും പരിശോധിക്കുമായിരുന്നു. ഏതെങ്കിലും ഭാഗം തൃപ്‌തികരമല്ലെന്നു തോന്നിയാൽ, അത്രയും ഭാഗം വീണ്ടും ടൈപ്പ്സെറ്റ്‌ ചെയ്യുന്നതിന്‌ അദ്ദേഹം മടക്കി അയയ്‌ക്കുമായിരുന്നു. തൻറെ ഓരോ രചനയും പരമാവധി കൃത്യതയുള്ളതാക്കി തീർക്കുക എന്നതായിരുന്നു അദ്ദേഹത്തിൻറെ ലക്ഷ്യം. അതിൽ അദ്ദേഹം അസൂയാവഹമായ വിജയം കൈവരിക്കുകയും ചെയ്‌തു. ഏകദേശം 150 വർഷത്തിനു ശേഷം ഇന്നും, ഗവേഷകർ സിലൂരിയൻ സിസ്റ്റം ഒരു പരാമർശ ഗ്രന്ഥമായി ഉപയോഗിക്കുന്നു."
കണക്കർ
കണക്കൻ/കണക്കർ (kanakkan/kanakkar)
കണക്കെഴുത്ത് കുലതൊഴിലുളള കണക്കൻ മാർ കേരളത്തിലെത്തിയപ്പോൾ കേരളത്തിലെ അവർക്ക് ഉപജീവനത്തിനായി ലഭിച്ച വിവിധ തൊഴിലുകളിൽ ഏർപ്പെടുകയും അങ്ങനെ മറ്റുജാതികളുമായും കൂടി ചേരുകയും ഉണ്ടായി.അതിനാലാണ് പിന്നീട് അവർക്കിടയിൽ വിവിധ ഉപ വിഭാഗങ്ങൾ ഉണ്ടായത്.
1.ശൂദ്രകണക്കൻ
നായർ ജാതി കളെ പോലെ ശൂദ്രവിഭാഗത്തിലാണ് ശൂദ്രകണക്കൻമാരെ പരിഗണിച്ചത്. കണക്കൻ സമുദായത്തിന്റെ യഥാർത്ഥ കുലതൊഴിലായ കണക്കെഴുത്ത് തന്നെ ഒരു കാലം വരെ ഇവർ പിന്തുടർന്നു.ഇവരുടെ പിൻതലമുറക്കാരിൽ അധികമെല്ലാവരും മോശമല്ലാത്ത ജീവിത നിലവാരത്തിൽ  ജീവിക്കുന്നവരായിട്ട് കാണാം.ഇവരുടെ മുൻഗാമികൾ തങ്കളുടെ കുലതൊഴിലായ കണക്കെഴുത്ത് അടുത്ത കാലം വരെ പിന്തുടർന്നവരായത് കൊണ്ട് ഇവരുടെ  സാമൂഹ്യ നിലവാരം അല്പം മെച്ചപ്പെട്ടതാണ്. ഭൂരി പക്ഷം പേരും വിദ്യഭ്യാസമുളളവരും സർക്കാർ മേഖലയിലും ഉളളവരുമായിരിക്കും.
2.വളളുവ കണക്കൻ
വളളുവ നാട്ടിലെ വളളുവ സമുദായവുമായി കൂടി ചേർന്നതിനാൽ ഇവരെ വളളുവ കണക്കർ എന്ന് വിളിച്ചു.കണക്കരും വളളുവരും രണ്ട് സമുദായമാണ്.വളളുവ നാട്ടിൽ താമസം ഉറപ്പിച്ച കണക്കർക്കും വളളുവ കണക്കർ എന്ന പേര് ലഭിച്ചിട്ടുണ്ട്.(കാർഷിക വൃത്തിയാണ് ഇവർ തൊഴിൽ ആയി സ്വീകരിച്ചത്) ഇവർക്കിടയിൽ   രണ്ട്  ഉപവിഭാഗങ്ങൾ    ഉണ്ടായിരുന്നു.( a).പട്ട കണക്കൻ b).പാളകണക്കൻ
അതു പോലെ തന്നെ ഏക്കർ കണക്കിന് വിശാലമായ കവുങ്ങിൻ തോട്ടങ്ങളിൽ നിന്ന് ലഭിക്കുന്ന അടയ്ക്കയുടെ കണക്കുകൾ എടുക്കുവാനായി നിയോഗിക്കപ്പെട്ട  കണക്കന്മാരെയാണ്  പാള കണക്കൻ എന്ന്   വിളിച്ചത്.
വേട്ടുവ കണക്കൻ
3.പടന്ന കണക്കൻ
ഉപ്പളങ്ങളിൽ  തൊഴിൽ   തേടിയ കണക്കൻമാർ ആണ്  പടന്ന കണക്കൻ   എന്ന  പേരിൽ അറിയപ്പെട്ടത്.
കാലങ്ങൾ കഴിയുന്തോറും സമുദായത്തിനകത്തുളള ജന സംഖ്യാ ബാഹുല്ല്യം കാരണം തൊഴിലില്ലായ്മ ഉണ്ടാവുകയും ഉപജീവനത്തിനായി മറ്റു തൊഴിലുകൾ തേടുകയും മറ്റു സമുദായങ്ങളുമായി ഇടപ്പെടുകയും ചെയ്തു.കണക്കൻ സമുദായത്തിന് കേരളത്തിലെ മറ്റു പട്ടികജാതി സമുദായങ്ങളുമായി യാതൊരു ബന്ധമോ അവരുടെ ഉപവിഭാഗങ്ങളോ അല്ലാ.പലയിടങ്ങളിലും കണക്കൻ എന്നാൽ പുലയ സമുദായത്തിന്റെ അവാന്തരവിഭാഗമായി പലരും പറയുന്നത് കേൾക്കാം.അത് തെറ്റാണ്.ആദ്യകാലത്ത് പുലയ/ചെറുമ സമുദായവുമായി അയിത്തം കാണിച്ചിരുന്നവരാണ് കണക്കൻ സമുദായക്കാർ.ജന സംഖ്യയിൽ വളരെ കുറവുളള വിഭാഗമായതിനാൽ മറ്റു ജാതിക്കാരുമായി ഇഴകിചേരേണ്ടി വന്നു. ഇപ്രകാരമാണ് കാലാന്തരങ്ങൾക്ക്ശേഷം കേരളത്തിൽ കണക്കൻ സമുദായത്തിൽ മാറ്റങ്ങൾ സംഭവിച്ചത്.ഇന്ന് കേരളത്തിൽ രണ്ടരലക്ഷത്തിൽ താഴെ മാത്രമാണ് ഈ സമുദായത്തിന്റെ ജനസംഖ്യ.
റഫറൻസ്:
1•1871ലെ മദ്രാസ് പ്രസിഡൻസിയിലെ ബ്രിട്ടീഷ് സെൻസസ് റിപ്പോർട്ട് (writer caste or kanakkan)
2•1915ൽ പ്രസിദ്ധീകരിച്ച കരുണാകരമേനോൻ പന്നിക്കോട് എഴുതിയ ദക്ഷിണേന്ത്യയിലെ ജാതികൾ
3•1905ൽ പണ്ഡിറ്റ് കറുപ്പൻ രചിച്ച ജാതികുമ്മി എന്ന കൃതി
4.manual of south arcoat ,madras,1878(page no,180)
5.manual of north arcoat, madras presidency,1881
6.ചോളരാജവംശത്തിലെ രാജ രാജ ചോളന്റെ ശിലാശാസനം .തിരുനെൽവേലി ജില്ലയിലെ അതിനൂർ ആദിലിംഗേശ്വരക്ഷേത്രത്തിലെ തെക്കെ ചുമരിലെ ശിലാശാസനം(.AD 1008)
വർഗ്ഗം:സമുദായങ്ങൾ
അനീസ സയ്യെദ്
ഇന്ത്യൻ വനിതാ ഷൂട്ടിങ്ങ് താരമാണ് അനീസ സയ്യദ്. ഇംഗ്ല്ലിഷ്: Anisa Sayyed (ജനനം: 22 സെപ്റ്റംബർ1980 ). 25 മീറ്റർ പിസ്റ്റൾ വിഭാഗത്തിലാണ് മത്സരിക്കുന്നത്. കോമ്മൺ വെൽത് ഗെയിംസിൽ 2 സ്വർണ്ണ മെഡലുകൾ നേടി. സാഫ് ഗെയിംസിലും സ്വർണ്ണം നേടി. 2014 കോമൺ വെൽത് ഗെയിംസിൽ വെള്ളിമെഡൽ നേടി.
ജീവിതരേഖ
മഹാരാഷ്ട്രയിലെ സത്താറയിൽ വായി എന്ന സ്ഥലത്ത്, 22 സെപ്റ്റംബർ1980 നു ജനിച്ചു. മുബാറക് ഹുസൈൻ ആണ് ഭർത്താവ്. ഇന്ത്യൻ റെയിൽവേയിൽ ടിക്കറ്റ് എക്സാമിനറായി ജോലി ചെയ്തു. പിന്നീട് ഹരിയാനയിലേക്ക് താമസം മാറിയശേഷം ഹരിയാന സർക്കാർ വാഗ്ദാനം ചെയ്ത ജോലി മൂന്നുവർഷമായി ലഭിച്ചിട്ടില്ല എന്ന് അനീസ പരാതിപ്പെട്ടു.
അന്തർദേശീയം
2004 നടന്ന സാഫ് ഗെയിംസിൽ റെക്കോഡോഡെ സ്വർണ്ണം നേടി. 2010 ൽ ന്യൂഡൽഹിയിൽ വച്ചു നടന്ന കോമ്മൺവെൽത് ഗെയിംസിൽ 2 സ്വർണ്ണമെഡൽ നേടി. 786.8 പോയന്റുകൾ നേടി ആസ്റ്റ്രേലിയയുടെ ലലീറ്റ യാഹ്ലെയുസ്കായയുടെ പേരിലുണ്ടായിരുന്ന മീറ്റ് റെക്കോറ്ഡ് തിരുത്തിയായിരുന്നു പ്രകടനം. 2014 ൽ ഗ്ലാസ്ഗോവിൽ നടന്ന കോമൺവെൽത് ഗെയിംസിൽ വെള്ളിയും ദക്ഷിണ കൊറിയയിലെ ഇഞ്ചിയേണിൽ വച്ചു നടന്ന ഏഷ്യൻ ഗെയിംസിൽ വെങ്കലവും നേടി.
റഫറൻസുകൾ
വർഗ്ഗം:1980-ൽ ജനിച്ചവർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കായിക താരങ്ങൾ - അപൂർണ്ണലേഖനങ്ങൾ വർഗ്ഗം:മഹാരാഷ്ട്രയിൽ ജനിച്ചവർ വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:വനിതാകായികതാരങ്ങൾ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ലാ ട്രാവെയ്ൽ ഇൻറെറൊംപു
പത്തൊമ്പതാം നൂറ്റാണ്ടിലെ ഫ്രഞ്ച് ചിത്രകാരനായിരുന്ന വില്യം അഡോൾഫ് ബോഗുറേ 1891-ൽ രചിച്ച ഒരു കലാസൃഷ്ടിയാണ് ലാ ട്ലാവെയ്ൽ ഇൻറെറൊംപു (English: Work Interrupted) മസ്സാചുസെറ്റ്സ്, ആംഹെർസ്റ്റ്, മീഡ് ആർട്ട് മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.
ചിത്രകാരനെക്കുറിച്ച്
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.
പുറം കണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ വർഗ്ഗം:കുപിഡിന്റെ ചിത്രങ്ങൾ
ലൂസി കുര്യൻ
വിവിധ ചൂഷണങ്ങൾക്ക് ഇരയായവരും ഉപേക്ഷിക്കപ്പെട്ടവരുമായ സ്ത്രീകൾക്കും കുട്ടികൾക്കും വേണ്ടി പ്രവർത്തിക്കുന്ന പൂണെ ആസ്ഥാനമായി പ്രവർത്തിക്കുന്ന മഹർ (എൻജിഒ) എന്ന സാമൂഹ്യ സംഘടനയുടെ സ്ഥാപകയും ഡയറക്ടറുമാണ് സിസ്റ്റർ ലൂസി കുര്യൻ (Lucy Kurien).
ജീവിതം
ദക്ഷിണേന്ത്യയിലെ കേരള ത്തിൽ ജനിച്ച സിസ്റ്റർ ലൂസി, പന്ത്രണ്ടാം വയസ്സിൽ മെച്ചപ്പെട്ട വിദ്യാഭ്യാസം തേടി മുംബൈയിലേക്ക് താമസം മാറി. പാവപ്പെട്ടവരുടെ അവസ്ഥകളെക്കുറിച്ചുള്ള അവരു‍ടെ ആദ്യ അനുഭവങ്ങൾ നഗരത്തിന്റെ ചേരികളിൽ നിന്നായിരുന്നു. പത്തൊമ്പതാം വയസ്സിൽ അവർ ഒരു കന്യാസ്ത്രീ ആവാൻ ആഗ്രഹിച്ച് അധ്യാപനത്തിലും നഴ്സിങ്ങിലും ശ്രദ്ധ കേന്ദ്രീകരിച്ചിരുന്ന ഹോളി ക്രോസ് ഓർഡറിൽ ചേർന്നു.
മദർ തെരേസയുടെ പ്രവർത്തനങ്ങൾ പ്രചോദനം ആയെടുത്ത്, താൻ സഹായിക്കാൻ ആഗ്രഹിക്കുന്ന ജനങ്ങളോട് കൂടുതൽ അടുക്കാനും പാവപ്പെട്ടവരുടെ ജീവിതത്തിൽ നേരിട്ട് ഇടപെടാൻ തുടങ്ങി. വിവിധ ചൂഷണങ്ങൾക്ക് ഇരയായ സ്ത്രീകളെ സഹായിക്കാൻ ഹോളി ക്രോസ് കോൺവെന്റിലെ സിസ്റ്റർ നോയിലിൻ പിന്റോ സ്ഥാപിച്ച ഹോപ് എന്ന സംഘടനയിൽ 1989ൽ ചേർന്നു. ഇപ്പോഴും ഹോപിൽ പ്രവർത്തിച്ചുകൊണ്ടിരിക്കുന്ന സിസ്റ്റർ ലൂസിക്ക് 1991ൽ അവരുടെ ജീവിതത്തിലെ പ്രധാനപ്പെട്ട സന്നദ്ധപ്രവർത്തനത്തങ്ങൾക്ക് മുഖ്യകാരണമായ ഒരു വഴിത്തിരിവുണ്ടായി. ഒരു ഗർഭിണിയായ സ്ത്രീ മദ്യപാനിയായ തന്റെ ഭർത്താവിന്റെ അക്രമങ്ങൾ ഭയന്ന് സിസ്റ്റർ ലൂസിയുടെ അടുത്ത് അഭയത്തിനെത്തി. സമുദായത്തിന് പുറമെയുള്ളവരെ കോൺവെന്റിൽ എടുക്കുന്ന പതിവില്ലാതിരുന്നതിനാൽ സിസ്റ്റർ ലൂസി അവരെ എവിടേക്ക് അയയ്ക്കണമെന്ന് അറിയാതെ നിന്നു. എങ്കിലും അവരെ തൊട്ടടുത്ത ദിവസം തന്നെ സഹായിക്കാമെന്ന് വാഗ്ദാനം ചെയ്ത് മടക്കിയയച്ചു. അന്ന് വൈകുന്നേരം ആ സ്ത്രീയുടെ ഭർത്താവ് അവളെ മദ്യത്തിൽ കുളിപ്പിച്ച് തീയിട്ടു. സ്ത്രീയും കുഞ്ഞും ആ സംഭവത്തിൽ മരിച്ചു.
ആ സംഭവം സിസ്റ്റർ ലൂസിയുടെ ജീവിതം തകർച്ചയുടെ വക്കിലെത്തിച്ചു. ഈ ഹീനകൃത്യവും അത് തടയാൻ സാധിക്കാത്തതിനെ പറ്റിയുള്ള ചിന്തകളുമായി മാനസികമായി പൊരുത്തപ്പെടാൻ ആറ് വർഷത്തോളം അവർ പ്രയാസമനുഭവിച്ചു. അത്തരം സ്ത്രീകൾക്ക് വേണ്ടി എന്തെങ്കിലും ചെയ്യണമെന്ന തിരിച്ചറിവ് അവർക്കുണ്ടായി. അങ്ങനെ 1997ൽ മഹാരാഷ്ട്രയിലെ പൂണെയിൽ മഹർ സ്ഥാപിച്ചു. തുടക്കത്തിൽ പിന്തുണയ്ക്കായി ആരും ഇല്ലാതിരുന്നതിനാൽ മഹർ ഒറ്റയ്ക്ക് തുടങ്ങാൻ അവർ നിർബന്ധിതയായി. ക്രിസ്തീയേതര സംഘടന തുടങ്ങാൻ വേണ്ട ഉപദേശങ്ങളും ദാതാക്കളെ കണ്ടെത്താൻ വേണ്ട സഹായങ്ങളും സിസ്റ്റർ ലൂസിയുടെ ഒരു സുഹൃത്തായ ഫാദർ ഫ്രാൻസിസ് ഡിസായിൽ നിന്ന് ലഭിച്ചു. മഹർ 100% മതേതരമാണ്. മഹറിന്റെ തുടക്കം മുതൽ തന്നെ ചൂഷണങ്ങളും, പട്ടിണിയും, അവഗണനനയും നേരിട്ട അനവധി സ്ത്രീകൾക്ക് സുരക്ഷിതമായ അഭയവും പുനരധിവാസവും നൽകിയിട്ടുണ്ട്.
മഹറിന്റെ സ്ഥാപനം
ജാതി, സമുദായം, മതം എന്നിവ പരിഗണിക്കാതെ നിരാശ്രയരായ സ്ത്രീകളെ സഹായിക്കാനാണ് സിസ്റ്റർ ലൂസി മഹർ സ്ഥാപിച്ചത്. മഹറിന് ആവശ്യമായ പിന്തുണ ലഭിക്കാൻ ഏകദേശം ഏഴ് വർഷത്തോളം വേണ്ടിവന്നു. 1997ൽ പൂണെയുടെ പ്രാന്തപ്രദേശത്തുള്ള വാദു ബുദ്റുക്ക് എന്ന ചെറിയ ഗ്രാമത്തിൽ ആദറിന്റെയത്തെ വീട് തുറന്നു. ലഘുചിത്രം|[[പോപ്പ് ഫ്രാൻസിസ്|പോപ്പ് ഫ്രാൻസിസിനൊപ്പം സിസ്റ്റർ ലൂസി]] വിവിധ ഇടങ്ങളിലായി പോപ്പ് ഫ്രാൻസിസ്, ഇന്ത്യൻ പ്രധാനമന്ത്രി നരേന്ദ്ര മോദി, മുൻ അമേരിക്കൻ പ്രസിഡന്റ് ബിൽ ക്ലിന്റൺ എന്നിവരുമായി കൂടിക്കാഴ്ച നടത്താൻ ലൂസിക്ക് അവസരം ലഭിച്ചു.
ഇന്റർഫെയ്ത് അസോസിയേഷൻ ഫോർ സർവീസ് ടു ഹ്യൂമാനിറ്റി ആൻഡ് നേച്ചർ
ഫെബ്രുവരി 2017ൽ, സിസ്റ്റർ ലൂസി കുര്യൻ, ഇന്റർഫെയ്ത് അസോസിയേഷൻ ഫോർ സർവീസ് ടു ഹ്യൂമാനിറ്റി ആൻഡ് നേച്ചർ പൂണെയിൽ സ്ഥാപിച്ചു.
2017 ഒക്ടോബറിലെ കണക്കുകൾ പ്രകാരം, ഈ സംഘടനയിൽ 8 രാജ്യങ്ങളിൽ നിന്നുള്ള 198 അംഗങ്ങൾ ഉണ്ട്.
അവലംബങ്ങൾ
<references group="" responsive="">
പുറത്തേക്കുള്ള കണ്ണികൾ
വർഗ്ഗം:1956-ൽ ജനിച്ചവർ വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
ഫെർമയുടെ അവസാന സിദ്ധാന്തം
an + bn = cn എന്ന സമവാക്യത്തിൽ n ന്റെ മൂല്യം രണ്ടിൽ കൂടുതലായ പൂർണ്ണസംഖ്യയാണെങ്കിൽ ഈ സമവാക്യത്തിനു നിർദ്ധാരണമായി 'a', 'b', 'c' എന്ന മൂന്നു ധനപൂർണ്ണസംഖ്യകൾ ഉണ്ടാവുക അസാധ്യമാണ് എന്ന സിദ്ധാന്തമാണ് ഫെർമയുടെ അവസാന സിദ്ധാന്തം എന്ന പേരിൽ അറിയപ്പെടുന്നത്. ഈ സിദ്ധാന്തം തെളിയിക്കാനായി മൂന്ന് നൂറ്റാണ്ടിലേറെയായി നടന്ന ശ്രമങ്ങൾ ഗണിതശാസ്ത്രത്തിൽ പല മുന്നേറ്റങ്ങൾക്കും വഴിയൊരുക്കി.
ചരിത്രം
1637 ൽ ഡയോഫാന്റസിന്റെ അരിത്തമെറ്റിക്ക എന്ന പുസ്തകത്തിന്റെ മാർജിനിൽ സുപ്രസിദ്ധ സംഖ്യാസിദ്ധാന്തികനായ പിയർ ഡി ഫെർമ എഴുതിവെച്ച ഒരു കുറിപ്പിനെയാണ് ഗണിതശാസ്ത്ര ചരിത്രകാരന്മാർ ഫെർമായുടെ അവസാന സിദ്ധാന്തം എന്ന് വിശേഷിപ്പിക്കുന്നത്. ലത്തീൻ ഭാഷയിൽ എഴുതിയ ഈ കുറിപ്പിന്റെ ഉള്ളടക്കം ഇപ്രകാരമാണ് : "Cubum autem in duos cubos, aut quadratoquadratum in duos quadratoquadratos, et generaliter nullam in infinitum ultra quadratum potestatem in duos eiusdem nominis fas est dividere cuius rei demonstrationem mirabilem sane detexi. Hanc marginis exiguitas non caperet."
മലയാളം തർജിമ : "ഒരു ഘനമൂല്യത്തെ (cube) രണ്ട് പൂർണ്ണ ഘനമൂല്യങ്ങളായി വേർതിരിക്കുക അസാധ്യമാണ്. അതുപോലെ രണ്ട് ചതുർവർഗ്ഗങ്ങളെ (fourth power) രണ്ട് പൂർണ്ണ ചതുർവർഗ്ഗങ്ങളായി വേർതിരിക്കുക അസാധ്യമാണ്. എന്ന് വച്ചാൽ പൊതുവെ വർഗ്ഗ ശക്തി രണ്ടിൽ കൂടുതലാണെങ്കിൽ അതിന്റെ അതേ വർഗ്ഗത്തിലുള്ള രണ്ട് വർഗ്ഗ രൂപത്തിലുള്ള സംഖ്യകളായി വേർതിരിക്കുക അസാധ്യമാണ്. ഇതിന് അത്ഭുതപൂർവമായ ഒരു ഒരു തെളിവു ഞാൻ കണ്ട് പിടിച്ചിട്ടുണ്ട്. പക്ഷെ ഈ മാർജിനിൽ അതെഴുതുവാൻ സ്ഥലമില്ല"
ഇതിന്റെ ഔപചാരിക നിർവചനമിപ്രകാരമാണ് (formal definition) : an + bn = cn എന്ന സമവാക്യത്തിൽ n ന്റെ മൂല്യം രണ്ടിൽ കൂടുതലായ പൂർണ്ണസംഖ്യയാണെങ്കിൽ ഈ സമവാക്യത്തിനു ചേരുന്ന 'a', 'b', 'c' എന്ന മൂന്നു ധനപൂർണ്ണസംഖ്യകൾ ഉണ്ടാവുക അസാധ്യമാണ്.
ഫെർമാ 1665- ൽ മരണമടഞ്ഞു. അതിനു മുൻപ് അദ്ദേഹം n = 4 എന്ന മൂല്യത്തിനുള്ള ഒരു തെളിവല്ലാതെ വേറെ തെളിവൊന്നും പ്രസിദ്ധീകരിച്ചില്ല. ഈ സിദ്ധാന്തത്തിന്റെ തെളിവു എന്തായിരിക്കും എന്ന ചിന്ത പിന്നീട് മുന്നൂറ്റമ്പത് വർഷത്തോളം ഗണിതശാസ്ത്രജ്ഞന്മാരുടെ ജിജ്ഞാസയെ ഉണർത്തി. ഒറ്റ നോട്ടത്തിൽ ലളിതമായ ഈ പ്രശ്നത്തിന് ലളിതമായ പരിഹാരം എവിടെയോ ഒളിഞ്ഞിരിക്കുന്നു എന്ന് പലരും വിശ്വസിച്ചു, അത് കണ്ടുപിടിക്കാനുള്ള ശ്രമം സംഖ്യാസിദ്ധാന്തത്തിൽ മറ്റ് പല കണ്ടു പിടിത്തങ്ങൾക്കും വഴി തെളിച്ചു. ഒടുവിൽ 1995- ൽ ഇംഗ്ലണ്ടിലെ ഒരു ഗണിത ശാസ്ത്രജ്ഞനായ സർ ആൻഡ്രൂ വൈൽസ് (Andrew Wiles) ഇതിന് ഒരു സമ്പൂർണ്ണമായ തെളിവ് പ്രസിദ്ധീകരിച്ചു. വൈൽസിന്റെ തെളിവ് നൂറ് പേജിലേറെ ദൈർഘ്യമുള്ളതും ഇരുപതാം നൂറ്റാണ്ടിനു ശേഷമുണ്ടായ പല ഗണിത ശാസ്ത്ര കണ്ടുപിടിത്തങ്ങളെ അവലംബിച്ചതുമായിരുന്നു. ഇക്കാരണങ്ങളാൽ ഫെർമായുടെ കൈയിൽ വ്യക്തമായ തെളിവ് ഇല്ലായിരുന്നു എന്നും, ഒരു തെറ്റിദ്ധാരണയുടെ പുറത്താവാം ആ കുറിപ്പെഴുതിയതെന്നും പല ഗണിത ശാസ്ത്ര ചരിത്രകാരന്മാർക്ക് അഭിപ്രായമുണ്ട്.
പുറത്തേക്കുള്ള കണ്ണികൾ
വർഗ്ഗം:സമീപകാലത്തു് നിർദ്ധാരണം ചെയ്യപ്പെട്ട ഗണിതശാസ്ത്രപ്രശ്നങ്ങൾ വർഗ്ഗം:സംഖ്യാസിദ്ധാന്ത പ്രമേയങ്ങൾ വർഗ്ഗം:ഗണിതം
ആമ്ന ഷെരീഫ്
കഹീം തൊ ഹോഗയിലെ കാഷിഷ് നെയും കസൌട്ടി  ജിംദഗീ കേ യിലെ കൊമോലികയെയും  അവതരിപ്പിച്ച് പ്രശസ്തയായ ഒരു നടിയാണ്ആമ്ന ഷെരീഫ്
മുൻകാലജീവിതം
1982 ൽ മഹാരാഷ്ട്രയിലെ മുംബൈയിൽ ഒരു ഇന്ത്യൻ പിതാവിനും പേർഷ്യൻ-ബഹ്‌റൈൻ അമ്മയ്ക്കും ജനിച്ചു. ബാന്ദ്രയിലെ സെന്റ് ആൻസ് ഹൈസ്കൂളിൽ പഠിച്ചു.
സ്വകാര്യ ജീവിതം
ഒരു വർഷത്തോളം ഡേറ്റിംഗിന് ശേഷം ഷെരീഫ് തന്റെ ചലച്ചിത്ര വിതരണക്കാരനായി മാറിയ കാമുകൻ അമിത് കപൂറിനെ 2013 ഡിസംബർ 27 ന് വിവാഹം കഴിച്ചു.
കരിയർ
കശിൻ സിൻഹയായി കഹിൻ ടു ഹോഗ എന്ന ചിത്രത്തിലാണ് രാജീവ് ഖണ്ടേൽവാളിനൊപ്പം അഭിനയിച്ചത്. 2012 മുതൽ 2013 വരെ, അവൾ ഏടി മിശ്ര കളിച്ച സോണി ടിവി ന്റെ ഹൊന്ഗെയ് ജുദഅ നാ ഹം നായികയായി രകെശ് വശിസ്ഥ്.
2009 ൽ ബോളിവുഡ് ചിത്രമായ ആലു ചാറ്റ് എന്ന ചിത്രത്തിലൂടെയാണ് അഫ്താബ് ശിവദാസനിക്കൊപ്പം അഭിനയിച്ചത്. അതേ വർഷം തന്നെ ശിവദാസനിക്കൊപ്പം ആയോ വിഷ് കരീനിലും അഭിനയിച്ചു. 2014 ൽ മോഹിത് സൂരിയുടെ ഏക് വില്ലനിൽ അഭിനയിച്ചു
2019-ൽ, ശരീഫ് അവളുടെ ടെലിവിഷൻ വർഷങ്ങൾ സ്റ്റാർ പ്ലസ് ന്റെ കസൌതീ ജിംദഗീ കേ അവൾ കൊമൊലിക ഛൌബെയ് അവതരിപ്പിക്കുന്നത് എവിടെ.
ഉപ്പള
അവലംബം
വർഗ്ഗം:കാസർഗോഡ് ജില്ലയിലെ പട്ടണങ്ങൾ
വൈൽഡ് മാൻ
മധ്യകാല യൂറോപ്പിലെ കലയിലും സാഹിത്യത്തിലും പ്രത്യക്ഷപ്പെടുന്ന ഒരു പുരാണ രൂപവുമാണ് വൈൽഡ് മാൻ, കാട്ടിലെ കാട്ടു മനുഷ്യൻ, അല്ലെങ്കിൽ വുഡ്‌വോസ്/വോഡ്‌വോസ്, ക്ലാസിക്കൽ മിത്തോളജിയിലെ ആക്ഷേപഹാസ്യം അല്ലെങ്കിൽ മൃഗങ്ങളുമായി താരതമ്യപ്പെടുത്താവുന്നതാണ്.
മസ്കറ്റ്
ഒമാന്റെ തലസ്ഥാനവും ഒമാനിലെ ഏറ്റവും വലിയ നഗരവുമാണ് മസ്കറ്റ്. മസ്കറ്റ് എന്നു പേരുള്ള ഗവർണറേറ്റിലാണ് നഗരത്തിന്റെ സ്ഥാനം. പശ്ചിമേഷ്യയിലെ ഏറ്റവും പ്രാചീനമായ നഗരങ്ങളിലൊന്നാണ് മസ്കറ്റ്. എ.ഡി. രണ്ടാം നൂറ്റാണ്ടുമുതൽ തന്നെ അവർ ഗ്രീസുമായി വ്യാപാരം നടത്തിയിരുന്നു. ഇന്നും വ്യാപാരം തന്നെയാണ് മസ്കറ്റിന്റെ സമ്പദ്ഘടനയുടെ നട്ടെല്ല്. ഈന്തപ്പഴം, മുത്ത്, മീൻ, കരകൗശലവസ്തുക്കൾ, സുഗന്ധദ്രവ്യങ്ങൾ എന്നിവയാണ് പരമ്പരാഗത കയറ്റുമതി സാധനങ്ങൾ. ഒമാനിൽ എണ്ണ കണ്ടെത്തിയതോടെ മസ്കറ്റ് നഗരം കൂടുതൽ വളർച്ച കൈവരിക്കാൻ തുടങ്ങി. മിനാ ഖാബൂസ് അഥവാ മത്രാ തുറമുഖം മസ്കറ്റിന്റെ വ്യാപാര സിരാകേന്ദ്രം മാത്രമല്ല പേർഷ്യൻ ഗൾഫിനും ഇന്ത്യൻ ഉപഭൂഖണ്ഡത്തിനുമിടയ്ക്കുള്ള ഏറ്റവും പ്രധാനപ്പെട്ട വ്യാപാരകേന്ദ്രം കൂടിയാണ്. മത്ര തുറമുഖം ഇപ്പോൾ സഞ്ചാരികൾക്കായുള്ള ആഡംഭരക്കപ്പലുകൾക്ക് മാത്രമായി നിലനിറുത്തിക്കൊണ്ട്, ചരക്കുകപ്പലുകളെ പൂർണമായും സോഹാർ നഗരത്തിലെ പുതിയ തുറമുഖത്തെയ്ക്ക് മാറ്റിയിട്ടുണ്ട്.
മസ്കറ്റ് അന്താരാഷ്ട്ര വിമാനത്താവളം സീബ് എന്ന സ്ഥലത്ത് സ്ഥിതി ചെയ്യുന്നു. മസ്കറ്റ് നഗരത്തിൽ നിന്നും ഏകദേശം 30 കിലോമീറ്റർ ദൂരത്തിലാണ് അന്താരാഷ്ട്രവിമാനത്താവളത്തിന്റെ സ്ഥാനം. തീവണ്ടി ഗതാഗതമില്ലാത്ത ഒമാനിൽ മികച്ച റോഡ് ശൃംഖലയുണ്ട്. പൊതുഗതാഗത സംവിധാനവുമുണ്ട്. മവസലാത് എന്ന പേരിൽ 2015 ൽ പുനർനാമകരണം ചെയ്യപ്പെട്ട ഒ.എൻ.ടി.സി. ബസ്സുകൾ ഇപ്പോൾ മസ്കറ്റ് നഗരത്തിൽ വളരെ നല്ല ഗതാഗത ശൃംഖല ഒരുക്കിയിട്ടുണ്ട്.
എണ്ണപര്യവേക്ഷണവും, മറ്റും പെട്രോളിയം ഡെവലപ്മെന്റ് ഒമാൻ എന്ന പേരിലറിയപ്പെടുന്ന അർദ്ധസർക്കാർ സ്ഥാപനമാണു പ്രധാനമായും കൈകാര്യം ചെയ്യുന്നത്. എന്നാൽ ഒമാൻ ഓയിൽ കമ്പനി, ഓക്സിഡെൻഷ്യൽ, ബ്രിട്ടീഷ് പെട്രോളിയം എന്നിവയും ചെറിയശതമാനം എണ്ണപര്യവേക്ഷണത്തിൽ ഏർപ്പെട്ടിരിക്കുന്നു. വിതരണക്കമ്പനികളിൽ ഏറ്റവും വലിയ ശൃംഖലയുമായി അൽ-മഹ എന്ന കമ്പനിയും, ഷെൽ, ഒമാൻ ഓയിൽ, എന്നിവയും പ്രവർത്തിക്കുന്നു. ഈയിടെ പുതിയതായി രൂപം കൊണ്ട തമ്മുസ് ഒമാൻ പെട്രോളിയം കമ്പനിയും വിതരണശൃംഖലയുമായി എത്താൻ തയ്യാറെടുക്കുന്നു.
ഇന്ത്യൻ നാഷണൽ ട്രേഡ് യൂണിയൻ കോൺഗ്രസ്
ഇന്ത്യയിലെ തൊഴിലാളികളുടെ ക്ഷേമത്തിനായി ഇന്ത്യൻ നാഷണൽ കോൺഗ്രസിന്റെ പോഷക സംഘടന എന്ന നിലയിൽ രൂപികൃതമായ തൊഴിലാളി സംഘടനയാണ് ഇന്ത്യൻ നാഷണൽ ട്രേഡ് യൂണിയൻ കോൺഗ്രസ്. ഐ.എൻ.ടി.യു.സി. എന്ന ചുരുക്കപേരിലറിയപ്പെടുന്ന ഈ സംഘടന ഇന്റർനാഷണൽ ട്രേഡ് യൂണിയൻ കോൺഫഡറേഷൻ എന്ന സംഘടനയിൽ അഫിലിയേറ്റ് ചെയ്തിട്ടുണ്ട്.
2002-ലെ കേന്ദ്ര തൊഴിൽ മന്ത്രാലയത്തിന്റെ കണക്കുകൾ പ്രകാരം 3,892,011 തൊഴിലാളികൾ ഈ സംഘടനയിൽ അംഗങ്ങളായിട്ടുണ്ട്.
രൂപീകരണവും വളർച്ചയും
ഇന്ത്യയ്ക്ക് സ്വാതന്ത്ര്യം ലഭിക്കുന്നതിന് മൂന്ന് മാസം മുൻപ്, 1947 മെയ് 3-ന് ഐ.എൻ.ടി.യു.സി. സ്ഥാപിച്ചു. സർദാർ വല്ലഭായി പട്ടേലിന്റെ അദ്ധ്യക്ഷതയിൽ ചേർന്ന സ്ഥാപക സമ്മേളണം ഇന്ത്യൻ നാഷണൽ കോൺഗ്രസിന്റെ അന്നത്തെ പ്രസിഡന്റ് ജെ.ബി. കൃപാലിനി ഉദ്ഘാടനം ചെയ്തു.
ഐ.എൻ.ടി.സി.യും കോൺഗ്രസും
ഐ.എൻ.ടി.യു.സി. ഒരു സ്വതന്ത്രസംഘടന എന്ന നിലയിലാണ് അതിന്റെ ഭരണഘടനയെങ്കിലും കോൺഗ്രസിന്റെ ഒരു പോഷകസംഘടന എന്ന നിലയിലാണ് പ്രവർത്തനം. പല സന്ദർഭങ്ങളിലും രണ്ട് സംഘടനയിലെ ഉന്നതനേതാക്കൾ തമ്മിൽ ആശയവിനിമയം നടത്താറുണ്ട്. അതിനായി കോൺഗ്രസിൽ പ്രത്യേക കമ്മിറ്റികളേയും കാലാകാലങ്ങളിൽ നിയമിക്കാറുണ്ട്.
കേരള ഘടകം
സംസ്ഥാന പ്രസിഡന്റായി ബി.കെ. നായരും സെക്രട്ടറിയായി കെ. കരുണാകരനുമായിരുന്നു കേരളഘടകത്തിന്റെ ആദ്യത്തെ സാരഥികൾ. ആർ ചന്ദ്രശേഖരനാണ് ഇപ്പോഴത്തെ പ്രസിഡന്റ്.
പുറത്തേക്കൂള്ള ലിങ്കുകൾ
വർഗ്ഗം: ഇന്ത്യയിലെ തൊഴിലാളി സംഘടനകൾ
ദമയന്തി ബെസ്ര
സാന്താലി എഴുത്തുകാരിയും കവിയുമാണ് ദമയന്തി ബെസ്ര. 2009 ൽ അവർക്ക് സാഹിത്യ അക്കാദമി അവാർഡ് ലഭിച്ചു. സാന്താലി ഭാഷയിൽ കരം ദാർ എന്ന പേരിൽ ആദ്യത്തെ വനിതാ മാസികയും അവർ പ്രസിദ്ധീകരിക്കുന്നു. 2020 ൽ അവർക്ക് പത്മശ്രീ ലഭിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം: കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വുമൺ വിത്ത് എ സൺഫ്ലവർ
അമേരിക്കൻ ആർട്ടിസ്റ്റ് മേരി കസ്സാറ്റ് വരച്ച 1905 ലെ ഓയിൽ പെയിന്റിംഗാണ് വുമൺ വിത്ത് എ സൺഫ്ലവർ. 1963 മുതൽ വാഷിംഗ്ടൺ ഡിസിയിലെ നാഷണൽ ഗാലറി ഓഫ് ആർട്ടിന്റെ ശേഖരത്തിലാണ് ഈ ചിത്രം.
വോട്ടവകാശ പ്രചാരണത്തിനായി പണം സ്വരൂപിച്ച 1915 ലെ ഒരു എക്സിബിഷനിൽ പങ്കെടുത്ത കസാട്ടിന്റെ നിരവധി പെയിന്റിംഗുകളിൽ വുമൺ വിത്ത് എ സൺഫ്ലവർ ഉൾപ്പെടുന്നു. ന്യൂയോർക്ക് നഗരത്തിലെ നോഡ്‌ലർ ഗാലറിയിലാണ് ഈ എക്സിബിഷൻ നടന്നത്. ലൂസിൻ ഹവേമെയർ ഈ എക്സിബിഷൻ സംഘടിപ്പിച്ചു. പ്രവേശന ഫീസും ലഘുലേഖകളുടെ വിൽപ്പനയും വുമൺ സഫറേജ് കാമ്പെയ്ൻ ഫണ്ട് കണ്ടെത്താൻ ഹാവേമെയറിനെ സഹായിച്ചു.
വിവരണം
പെയിന്റിംഗുകളുടെ വിഷയം അമ്മയും കുട്ടിയും ചിത്രീകരിക്കുന്നതിൽ കസാറ്റ് അറിയപ്പെടുന്നു. ഈ തീം ഈ പെയിന്റിംഗിൽ ചിത്രീകരിച്ചിരിക്കുന്നു. വുമൺ വിത്ത് എ സൺഫ്ലവർ ഒരു ചെറിയ വൃത്താകൃതിയിലുള്ള കണ്ണാടിയിലേക്ക് നോക്കുന്ന ഒരു സ്ത്രീയെയും പെൺകുട്ടിയെയും ചിത്രീകരിച്ചിരിക്കുന്നു. അതിൽ അവർ രണ്ടുപേരും കുട്ടിയുടെ പ്രതിഫലനത്തിലേക്ക് നോക്കുന്നു. അമ്മയുടെ ശോഭയുള്ള വേഷം കുട്ടിയുടെ നഗ്നതയിലേക്ക് ശ്രദ്ധ ആകർഷിക്കുന്നു. ഇത് നിഷ്കളങ്കതയെ സൂചിപ്പിക്കുന്നു. അമ്മയും കുട്ടിയും പരസ്പരം കൈകൊണ്ട് ആംഗ്യങ്ങളിലൂടെയും കണ്ണാടിയിലേക്കുള്ള നോട്ടങ്ങളിലൂടെയും ബന്ധപ്പെട്ടിരിക്കുന്നു. പെയിന്റിംഗിൽ രണ്ട് കണ്ണാടികൾ കാണിച്ചിരിക്കുന്നു. അത് ചിത്രങ്ങൾക്കുള്ളിൽ ചിത്രങ്ങളുടെ ഒരു ക്രമീകരണം സൃഷ്ടിക്കുകയും പെയിന്റിംഗിന്റെ പ്രധാന ആകർഷണം എടുത്തുകാണിക്കുകയും ഒരു പെൺകുട്ടിയുടെ മാതൃത്വ സ്വാധീനത്തിന്റെ സഹായത്തിലും പരിചരണത്തിലും അവളുടെ സ്ത്രീത്വ സവിശേഷത വികസിപ്പിച്ചെടുക്കുകയും ചെയ്യുന്നു.
ദി സൺഫ്ലവർ
കസാറ്റിന്റെ പെയിന്റിംഗിൽ ചിത്രീകരിച്ചിരിക്കുന്ന സൂര്യകാന്തി വോട്ടവകാശ പ്രസ്ഥാനത്തിന്റെ പ്രതീകമാണ്. സൂര്യകാന്തി കൻസാസ് സംസ്ഥാന പുഷ്പമാണ്. 1867 ൽ കൻസാസിൽ വോട്ടവകാശം പ്രചരിപ്പിക്കുമ്പോൾ സൂര്യകാന്തി പിൻ ധരിച്ച് സൂര്യകാന്തി ഉപയോഗിക്കുന്നതിനെ സഫ്രാഗിസ്റ്റുകളായ എലിസബത്ത് കാഡി സ്റ്റാൻ‌ടൺ, സൂസൻ ബി.ആന്റണി എന്നിവർ പ്രോത്സാഹിപ്പിച്ചു. ഇരുപതാം നൂറ്റാണ്ടിലുടനീളം മഞ്ഞ നിറം വോട്ടവകാശ പ്രസ്ഥാനത്തിന്റെ പ്രതീകമായി ഉപയോഗിച്ചു. .
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ഹൈഡ്രാൻജിയേസീ
കോർണേൽസ് നിരയിൽപ്പെട്ട പൂക്കുന്ന സസ്യങ്ങളുടെ ഒരു കുടുംബമാണ് ഹൈഡ്രാൻജിയേസീ. ഏഷ്യയിലും വടക്കേ അമേരിക്കയിലും തെക്ക് കിഴക്കൻ യൂറോപ്പിലും ഈ ഇനം വിശാലമായി വ്യാപിച്ചിട്ടുണ്ട്. 223 അറിയപ്പെടുന്ന സ്പീഷീസുകളുള്ള ഒൻപത് (അല്ലെങ്കിൽ കുറവ്) ജനുസ്സാണ് ഇതിൽ ഉള്ളത്.
പുറം കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ഹൈഡ്രാൻജിയേസീ വർഗ്ഗം:ആസ്റ്റെറിഡ് കുടുംബങ്ങൾ
നടുവേദന
കാരണങ്ങളും ലക്ഷണങ്ങളും
നടുവേദന പേശിവേദന മുതൽ, പൊള്ളൽ അല്ലെങ്കിൽ കുത്തൽ എന്നിവ വരെയാകാം. കൂടാതെ, വേദന ഒരു കാലിലേക്ക് വ്യാപിക്കും. വളയുകയോ വളച്ചൊടിക്കുകയോ ഉയർത്തുകയോ നിൽക്കുകയോ നടക്കുകയോ ചെയ്യുന്നത് ഇത് കൂടുതൽ വഷളാക്കും.
നടുവേദന പ്രധാനമായും താഴെ പറയുന്നവയെ ബാധിക്കുന്നു:
വർഗ്ഗീകരണം
രോഗലക്ഷണങ്ങളുടെ ദൈർഘ്യമനുസരിച്ച് നടുവേദനയെ തരം തിരിച്ചിരിക്കുന്നു.
വധശിക്ഷ അസർബൈജാനിൽ
വധശിക്ഷ നിലവിലില്ലാത്ത രാജ്യമാണ് അസർബൈജാൻ. ഇവിടെ അവസാനമായി വധശിക്ഷ നടന്നത് 1993-ലായിരുന്നു. ഒറ്റ വെടിയുണ്ടയുപയോഗിച്ചാണ് ശിക്ഷ നടപ്പിലാക്കിയത്. 1998-ൽ വധശിക്ഷ നിർത്തലാക്കപ്പെട്ടു. മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോൾ 2001 ജനുവരി 5-ന് നിലവിൽ വന്നു. ഇതോടെ വധശിക്ഷയ്ക്കു പകരം ജീവപര്യന്തം തടവ് നൽകാൻ വ്യവസ്ഥ ചെയ്യപ്പെട്ടു.
ചാൾസ് കെൽമാൻ
ന്യൂയോർക്കിൽ ജനിച്ച കെൽമാൻ ടഫ്റ്റ്‌സ് യൂണിവേഴ്‌സിറ്റിയിൽ നിന്ന് ബിരുദവും ജനീവ യൂണിവേഴ്‌സിറ്റിയിൽ നിന്ന് മെഡിക്കൽ ബിരുദവും നേടി. ന്യൂയോർക്കിലേക്ക് മടങ്ങുന്നതിനുമുമ്പ് കിംഗ്സ് കൗണ്ടി ഹോസ്പിറ്റലിൽ ഇന്റേൺ ആയി ജോലി ചെയ്യുകയും ഫിലാഡൽഫിയയിലെ വിൽസ് ഐ ഹോസ്പിറ്റലിൽ റെസിഡൻസി പൂർത്തിയാക്കുകയും ചെയ്തു. പിന്നീട് മാൻഹട്ടൻ ഐ, ഇയർ ആന്റ് ത്രോട്ട് ഹോസ്പിറ്റൽ, ന്യൂയോർക്ക് ഐ, ഇയർ ഇൻഫർമറി എന്നിവിടങ്ങളിൽ സർജനായി പരിശീലനം നടത്തി. കെൽമാൻ ന്യൂയോർക്ക് മെഡിക്കൽ കോളേജിൽ ഒഫ്താൽമോളജി ക്ലിനിക്കൽ പ്രൊഫസറായി സേവനമനുഷ്ഠിച്ചു. ലോകമെമ്പാടുമുള്ള നിരവധി ശസ്ത്രക്രിയാ വിദഗ്ധർക്ക് വ്യക്തിഗതമായി തന്റെ വിദ്യകൾ പഠിപ്പിച്ചു.
കെൽമാൻ തന്റെ മെഡിക്കൽ ജീവിതത്തോടൊപ്പം ഒരു എന്റർടെയ്‌നറായും കഴിവു തെളിയിച്ചിരുന്നു. ചെറുപ്പത്തിൽത്തന്നെ ഹാർമോണിക്ക വായിക്കാൻ തുടങ്ങിയ അദ്ദേഹം ദ ഹോൺ ആൻഡ് ഹാർഡാർട്ട് ചിൽഡ്രൻസ് അവർ എന്ന ഒരു റേഡിയോ ഷോ അവതരിപ്പിച്ചിട്ടുണ്ട്. പിന്നീട് അദ്ദേഹം ക്ലാരനെറ്റും സാക്സോഫോണും വായിക്കാൻ പഠിച്ചു. കൗമാരപ്രായത്തിൽ അദ്ദേഹം ഒരു വലിയ ബാൻഡ് രൂപീകരിച്ചു, സംഗീതം രചിക്കാൻ തുടങ്ങി, ഹൈസ്കൂൾ ബാൻഡിലും ന്യൂയോർക്ക് ഓൾ-സിറ്റി ഓർക്കസ്ട്രയിലും ക്ലാരിനെറ്റ് വായിച്ചു. ജനീവയിലെ മെഡിക്കൽ സ്കൂളിൽ പഠിക്കുമ്പോൾ രണ്ട് ജാസ് റേഡിയോ ഷോകളിലും ഒരു ടെലിവിഷൻ ഷോയിലും പ്രത്യക്ഷപ്പെട്ടു. ന്യൂയോർക്കിലേക്ക് മടങ്ങിയ ശേഷം, ചാൻസലർ റെക്കോർഡ്സ് പുറത്തിറക്കിയ അദ്ദേഹത്തിന്റെ "ടെലിഫോൺ നമ്പേഴ്സ്" എന്ന ഗാനം ദേശീയ ബിൽബോർഡ് ചാർട്ടുകളിൽ വിജയങ്ങൾ നേടി. ഫാക്കോ എമൾസിഫിക്കേഷൻ കണ്ടുപിടിച്ചതിനുശേഷം, നടപടിക്രമങ്ങൾ പ്രോത്സാഹിപ്പിക്കുന്നതിനായി അദ്ദേഹം പതിവായി ടെലിവിഷനിൽ പ്രത്യക്ഷപ്പെടാൻ തുടങ്ങി, ആദ്യം 1975 ൽ ജോണി കാർസന്റെ ദി ടു‌നൈറ്റ് ഷോയിൽ> ആണ് പ്രത്യക്ഷപ്പെട്ടത്. നിരവധി ജാസ് സംഗീതജ്ഞർക്കൊപ്പം ടെലിവിഷനിലും അറ്റ്ലാന്റിക് സിറ്റി, ലാസ് വെഗാസ്, ന്യൂയോർക്കിലെ കാർനെഗീ ഹാൾ എന്നിവിടങ്ങളിലും അദ്ദേഹം ഒരു മ്യൂസിക്കൽ കോമഡി പരിപാടിഅവതരിപ്പിച്ചു. നിരവധി ബ്രോഡ്‌വേ മ്യൂസിക്കലുകൾ അദ്ദേഹം നിർമ്മിക്കുകയും കുറഞ്ഞത് രണ്ട് ഓഫ് ബ്രോഡ്‌വേ മ്യൂസിക്കലുകൾ രചിക്കുകയും ചെയ്തു.
ആദ്യകാല ജീവിതവും വിദ്യാഭ്യാസവും
ഹാർമോണിക്ക വായിക്കാൻ പഠിച്ച ചാൾസ് നാലു വയസ്സുള്ളപ്പോൾ മുതൽ സംഗീതം പഠിക്കാൻ തുടങ്ങി. ദി ഹോൺ, ഹാർഡാർട്ട് ചിൽഡ്രൻസ് അവർ റേഡിയോ ഷോയ്ക്കായി അദ്ദേഹം പതിവായി ഹാർമോണിക്കക വായിക്കാൻ തുടങ്ങി. ബിഗ് ബാൻഡ് കാലഘട്ടത്തിലെ സംഗീതജ്ഞരിൽ നിന്ന് പ്രൊഫഷണൽ പരിശീലനം നേടിയ കെൽമാൻ സാക്സോഫോണും ക്ലാരിനെറ്റും വായിക്കാൻ പഠിച്ചു. ഫോറസ്റ്റ് ഹിൽസ് ഹൈസ്കൂളിൽ പഠിക്കുമ്പോൾ, ഹൈസ്കൂൾ ബാന്റിലും ന്യൂയോർക്ക് ഓൾ-സിറ്റി ഓർക്കസ്ട്രയുടെ ആദ്യ ക്ലാരിനെറ്റ് വായനക്കാരനായും പ്രവർത്തിച്ചു.
കെൽമാൻ ബോസ്റ്റണിലെ ടഫ്റ്റ്സ് യൂണിവേഴ്സിറ്റിയിൽ ചേർന്നു. വെറും രണ്ട് വർഷത്തിനുള്ളിൽ 1950 ൽ ബി.എസ് ബിരുദം നേടി  തുടർന്ന് ജനീവ സർവകലാശാലയിൽ മെഡിസിൻ പഠിച്ച അദ്ദേഹം, പിതാവിന് ക്യാൻസർ ഉണ്ടെന്ന് അറിഞ്ഞ ശേഷം, താൻ ഡോക്ടറാകുന്നത് അച്ഛൻ കാണുമെന്ന പ്രതീക്ഷയോടെ പഠനം ത്വരിതപ്പെടുത്തി. എന്നാൽ പിതാവിൻ്റെ മരണശേഷം ഒരു വർഷം കഴിഞ്ഞ് 1956 ൽ ആണ് അദ്ദേഹം എംഡി ബിരുദം നേടിയത്. കിംഗ്സ് കൗണ്ടി ഹോസ്പിറ്റലിൽ ഇന്റേൺ ചെയ്ത ശേഷം ഫിലാഡൽഫിയയിലെ വിൽസ് ഐ ഹോസ്പിറ്റലിൽ റെസിഡൻസി ചെയ്തു.
നേത്രരോഗവിദഗ്ദ്ധനും സർജനുമായി
1960 ൽ കെൽമാൻ ഒരു നേത്രരോഗ വിജ്ഞാനത്തിൽ സ്വകാര്യ പരിശീലനം ആരംഭിക്കുകയും ക്രയോസർജറി ഉപയോഗിച്ചുള്ള പരീക്ഷണങ്ങൾ ആരംഭിക്കുകയും ചെയ്തു. 1962 ൽ ഇൻട്രാ ക്യാപ്സുലാർ കാറ്ററാക്റ്റ് സർജറിയിൽ തിമിരം ബാധിച്ച ലെൻസ് ഫ്രീസ് ചെയ്യാൻ അദ്ദേഹം ഉപയോഗിച്ച ക്രയോപ്രോബ് ആയിരുന്നു അദ്ദേഹത്തിന്റെ ആദ്യ കണ്ടുപിടുത്തം. കെൽമാൻ വികസിപ്പിക്കാൻ സഹായിച്ച എക്സ്ട്രാക്യാപ്സുലാർ തിമിര ശസ്ത്രക്രിയ (ഇസിസിഇ) പോലുള്ള മറ്റ് സാങ്കേതിക വിദ്യകളുടെ വരവും മൂലം 1978 മുതൽ ക്രയോ സാങ്കേതികവിദ്യ കാര്യമായി ഉപയോഗത്തിലില്ലെങ്കിലും ഐസിസിഇ ബദൽ ശസ്ത്രക്രിയാ ഓപ്ഷനായി തുടരുന്നുണ്ട്. 1963-ൽ കെൽമാൻ റെറ്റിന ഡിറ്റാച്ച്മെന്റിനെ ചികിത്സിക്കാൻ ക്രയോപെക്സി ഉപയോഗം വികസിപ്പിച്ചു.
കണ്ണ് ശസ്ത്രക്രിയയിലെ മരവിപ്പിക്കുന്ന രീതികളെക്കുറിച്ച് കൂടുതൽ പഠക്കാൻ 1964 ൽ ജോൺ എ. ഹാർട്ട്ഫോർഡ് ഫൗണ്ടേഷന്റെ ഗവേഷണ ഗ്രാന്റിനായി അദ്ദേഹം അപേക്ഷിച്ചു, കൂടാതെ ആപ്ലിക്കേഷന്റെ ഒരു അനുബന്ധത്തിൽ, ആശുപത്രിയിിൽ തങ്ങുന്നത് ഒഴിവാക്കാനാകുന്ന തരത്തിൽ "ചെറിയ മുറിവുകളിലൂടെ തിമിരം നീക്കം ചെയ്യുന്നതിനുള്ള ഒരു രീതി" നിർദ്ദേശിച്ചു. ഫൗണ്ടേഷനിൽ നിന്ന് അദ്ദേഹത്തിന് മൂന്ന് വർഷത്തെ ഗ്രാന്റ് ലഭിച്ചു. അദ്ദേഹത്തിന്റെ അടുത്ത കണ്ടുപിടുത്തത്തിനുള്ള ആശയം ഒരു ദന്തഡോക്ടറുടെ ഓഫീസിലെ ഒരു അൾട്രാസോണിക് ഉപകരണം കണ്ട ശേഷമാണ് വന്നത്. വൈബ്രേറ്റുചെയ്യുന്ന സമാനമായ ഉപകരണം ഉപയോഗിച്ച് തിമിരം ബാധിച്ച ലെൻസ് കഷ്ണങ്ങളാക്കി ചെറിയ മുറിവുകളിലൂടെ നീക്കംചെയ്യുന്ന രീതിയാണ് കെൽമാൻ വിഭാവനം ചെയ്തത്.
തിമിരത്തിനുള്ള സാധാരണ ചികിത്സയായി മാറിയ ആ സാങ്കേതികതക്ക് കെൽമാൻ ഫേക്കോഇമൾ‌സിഫിക്കേഷൻ എന്ന് പേരിട്ടു. മെഡിക്കൽ ഉപകരണ നിർമ്മാതാവ് കാവിട്രോണുമായി ചേർന്ന് അദ്ദേഹം ഇറിഗേഷൻ ആസ്പിരേഷൻ സിസ്റ്റവും അൾട്രാസോണിക് ഉപകരണവും സംയോജിപ്പിച്ചു കൊണ്ടുള്ള തിമിര ശസ്ത്രക്രിയാ ഉപകരണം വികസിപ്പിച്ചു. 1966 ഏപ്രിലിൽ അദ്ദേഹം അത് മൃഗങ്ങളിൽ പരീക്ഷിച്ചുതുടങ്ങി. 1967 ൽ, കെൽമാൻ അന്ധനായ ഒരു രോഗിക്ക് രഹസ്യമായി ഈ ശസ്ത്രക്രിയ നടത്തി, എന്യൂക്ലിയേഷനായി (കണ്ണ് നീക്കം ചെയ്യുക) കാത്തിരുന്ന രോഗി ഈ നടപടിക്രമം തന്റെ കാഴ്ച തിരികെ കൊണ്ടുടു വരില്ല എന്ന്  മനസിലാക്കിത്തന്നെ അതിന് സന്നദ്ധനായി. ആദ്യത്തെ രോഗിയുടെ കണ്ണിൽ രോഗം പിടിപെട്ടു എങ്കിലും തുടർന്നുള്ള ശ്രമങ്ങളിൽ അദ്ദേഹം വിജയിച്ചു. വൈബ്രേഷൻ വേഗത സെക്കൻഡിൽ 20,000 സൈക്കിളുകളിൽ നിന്ന് സെക്കൻഡിൽ 40,000 സൈക്കിളായി ഉയർത്തുകയും ചെറിയ കൈയ്യിലൊതുക്കാവുന്ന ഉപകരണം സൃഷ്ടിക്കുകയും ചെയ്തു. 1967 ജൂലൈ 25 ന് കെൽമാനും അദ്ദേഹത്തിന്റെ സഹ-കണ്ടുപിടുത്തക്കാരനായ ആന്റൺ ബാങ്കോയും തിമിര ശസ്ത്രക്രിയയ്ക്കായി ഒരു ഫാക്കോ എമൽസിഫിക്കേഷൻ ഉപകരണം രജിസ്റ്റർ ചെയ്യുന്നതിന് പേറ്റന്റ് അപേക്ഷ നൽകി. ഉപകരണം നിർമ്മിക്കുന്നതിനായി കെൽമാൻ നിർമ്മാതാവുമായി ഒരു പുതിയ ബിസിനസ്സ് ബന്ധം ആരംഭിച്ചു.
"ഫാക്കോ-എമൽസിഫിക്കേഷൻ ആൻഡ് ആസ്പിറേഷൻ - എ ന്യൂ ടെക്നിക് ഫോർ കാറ്ററാക്റ്റ് റിമൂവൽ: എ പ്രിലിമിനറിറിപ്പോർട്ട്" അമേരിക്കൻ ജേണൽ ഓഫ് ഒഫ്താൽമോളജിയിൽ പ്രസിദ്ധീകരിച്ചതിനുശേഷം അദ്ദേഹം ഈ പുതിയ സാങ്കേതികവിദ്യ പഠിക്കാൻ താൽപ്പര്യമുള്ള ശസ്ത്രക്രിയാ വിദഗ്ധർക്ക് കോഴ്‌സുകൾ പഠിപ്പിക്കാൻ തുടങ്ങി. അദ്ദേഹത്തിന്റെ വിദ്യാർത്ഥികളിൽ ഒരാൾ ബ്രിട്ടണിൽ ഈ സാങ്കേതികവിദ്യ ആദ്യം അവതരിപ്പിച്ച എറിക് അർനോട്ട് എന്ന ബ്രിട്ടീഷ് നേത്രരോഗവിദഗ്ദ്ധനായിരുന്നു. കെൽ‌മാന്റെ കണ്ടെത്തൽ തിമിരശസ്ത്രക്രിയാ മുറിവ് അന്ന് നിലവിലുണ്ടായിരുന്ന ഇസി‌സി‌ഇ ശസ്ത്രക്രിയയിലെ 11–12 mm ൽ നിന്ന് 3 mm ആയി കുറച്ചു. ഈ പുതിയ ശസ്ത്രക്രിയാ രീതി ആശുപത്രി വാസത്തിന്റെ ആവശ്യകത ഇല്ലാതാക്കുകയും ശസ്ത്രക്രിയ വേദനരഹിതമാക്കുകയും ചെയ്തു. തലച്ചോറിൽ നിന്നും സുഷുമ്‌നാ നാഡിയിൽ നിന്നും ട്യൂമറുകൾ നീക്കം ചെയ്യുന്നതിനായി ന്യൂറോ സർജറിയിൽ ഈ സാങ്കേതികതയും സമാന ഉപകരണങ്ങളും സ്വീകരിച്ചിട്ടുണ്ട്, തുടർന്ന് മിനിമലി ഇൻവേസീവ് ഔട്ട്‌പേഷ്യന്റ് ശസ്ത്രക്രിയാ രീതികളുടെ ഒരു പ്രവണത തന്നെ ആരംഭിച്ചു.
1970 കളിൽ ഫാക്കോമൽ‌സിഫിക്കേഷന് ധാരാളം സംശയങ്ങളും കാര്യമായ വിമർശനങ്ങളും നേരിടേണ്ടിവന്നു. നാഷണൽ ഐ ഇൻസ്റ്റിറ്റ്യൂട്ട് ഈ നടപടിക്രമത്തെ പരീക്ഷണാത്മകമെന്ന് മുദ്രകുത്തി, ഇത് ഈ ശസ്ത്രക്രിയക്ക് ഇൻഷുറൻസ് കിട്ടാതിരിക്കാൻ കാരണമായി. നടപടിക്രമം പരിഹാസ്യമോ ദുരുപയോഗമോ ആണെന്ന് കെൽമാന്റെ വിമർശകർ പറഞ്ഞു. 1973 ലെ വെൽഷ് തിമിര സിമ്പോസിയത്തിൽ, ശസ്ത്രക്രിയാ വിദഗ്ധർ ഈ പ്രക്രിയയിൽ നിന്നുള്ള നെഗറ്റീവ് ഫലങ്ങൾ യഥാർത്ഥ രോഗികളുമായി തെളിവായി അവതരിപ്പിച്ചു. 1974 ൽ അമേരിക്കൻ അക്കാദമി ഓഫ് ഒഫ്താൽമോളജി (എ‌എ‌ഒ) ഫാക്കോ എമൽ‌സിഫിക്കേഷനെക്കുറിച്ചുള്ള ഒരു താരതമ്യ പഠനം സ്പോൺസർ ചെയ്തു, ഇത് ഐ‌സി‌സി‌ഇ പോലെ ഫലപ്രദമാണെന്ന് കണ്ടെത്തി. ഈ നടപടിക്രമം പൊതുജനങ്ങൾക്ക് പ്രോത്സാഹിപ്പിക്കാൻ കെൽമാൻ തീരുമാനിച്ചു, അതിൻപ്രകാരം 1975 ഫെബ്രുവരി 21 ന് ദി ടു‌നൈറ്റ് ഷോയിൽ ജോണി കാർസണിനൊപ്പം പ്രത്യക്ഷപ്പെട്ടു. ഫൌണ്ടേഷൻ ഫോർ ഒഫ്താൽമിക് എജ്യുക്കേഷൻ സ്പോൺസർ ചെയ്ത ഫാക്കോ എമൽസിഫിക്കേഷനും തിമിര രീതിയും സംബന്ധിച്ച ആദ്യത്തെ അന്താരാഷ്ട്ര കോൺഗ്രസ് അതേ വർഷം തന്നെ നടന്നു, നടപടിക്രമങ്ങൾ കൂടുതൽ സ്വീകാര്യത നേടാൻ തുടങ്ങി.
പല നേത്രരോഗവിദഗ്ദ്ധരും ഫാക്കോ എമൾസിഫിക്കേഷനും തിമിരം നീക്കം ചെയ്യുന്നതിനുള്ള ഏറ്റവും നല്ല മാർഗ്ഗമായി സ്വീകരിച്ചെങ്കിലും, ഒരു കൃത്രിമ ഇൻട്രാക്യുലർ ലെൻസ് (IOL) കണ്ണിനുള്ളിൽ സ്ഥാപിക്കുന്നതിന് മുറിവ് 6 mm ഉണ്ടാവണം എന്ന സ്ഥിതിയായിരുന്നു ഉണ്ടായിരുന്നത്. 1975 ൽ കെൽമാൻ ചെറിയ മുറിവുകൾക്ക് അനുയോജ്യമായ ഐ‌ഒ‌എൽ വികസിപ്പിക്കാൻ തുടങ്ങി,  തോമസ് ആർ. മസോക്കോ 1980 കളുടെ തുടക്കത്തിൽ സിലിക്കൺ ഐ‌ഒ‌എൽ കണ്ടുപിടിച്ചപ്പോൾ മാത്രമാണ് ഈ പ്രശ്നം മറികടന്നത്. "മസോക്കോ ടാക്കോ" എന്നറിയപ്പെടുന്ന ഇത്തരം ലെൻസുകൾ മടക്കാൻ കഴിയുന്നതിനാൽ ഫാക്കോഇമൽ‌സിഫിക്കേഷന്റെ ചെറിയ മുറിവുകളിൽ കൂടി കണ്ണിനുള്ളിൽ ഉൾപ്പെടുത്തുകയും ചെയ്യാം. മടക്കാവുന്ന ഐ‌ഒ‌എൽ 1984 ൽ ഫുഡ് ആൻഡ് ഡ്രഗ് അഡ്മിനിസ്ട്രേഷൻ അംഗീകരിച്ചപ്പോൾ, കെൽ‌മാന്റെ ഫാക്കോമൽ‌സിഫിക്കേഷന്റെ ഗുണം പൂർണ്ണമായി മനസ്സിലായി. അതേ വർഷത്തെ വാർഷിക AAO കോൺഫറൻസിൽ കെൽമാൻ സാറ്റലൈറ്റ് ടെലികോൺഫറൻസ് അവതരിപ്പിച്ചു, അതിൽ കെൽമാന്റെ അഞ്ച് നടപടിക്രമങ്ങൾ 400-ലധികം പേർ തത്സമയം നിരീക്ഷിച്ചു.
ഒരു എന്റർടെയ്‌നർ എന്ന നിലയിൽ
കെൽമാൻ ഹൈസ്കൂളിൽ പഠിക്കുമ്പോൾ തന്നെ സംഗീതം രചിക്കാൻ തുടങ്ങി, പിന്നീട് കൗമാരപ്രായത്തിൽ ഒരു വലിയ ബാൻഡ് ആരംഭിച്ചു. കോളേജ് വിദ്യാഭ്യാസത്തിലുടനീളം അദ്ദേഹം തന്റെ സംഗീതകാര്യങ്ങൾ തുടർന്നു. ജനീവയിലെ മെഡിക്കൽ സ്കൂളിൽ പഠിക്കുമ്പോൾ അദ്ദേഹം പതിവായി രണ്ട് ജാസ് റേഡിയോ ഷോകളിലും ഒരു ടെലിവിഷൻ ഷോയും അവതരിപ്പിച്ചിരുന്നു. "ലെ പെറ്റിറ്റ് ഡിജ്യൂണർ (പരോൾസ് എറ്റ് മ്യൂസിക് ഡി ഫ്രാങ്കോയിസ് ചാർപിൻ, ചാൾസ് കെൽമാൻ)" അദ്ദേഹം കൂടി ചേർന്ന് രചിച്ചതാണ്, ഇത് പിന്നീട് ഫ്രഞ്ച് ഗായകൻ ജീൻ സബ്ലോൺ റെക്കോർഡുചെയ്‌തു.
കെറി ആഡംസ് എന്ന സ്റ്റേജ് നാമം ഉപയോഗിച്ച് അദ്ദേഹം "ടെലിഫോൺ നമ്പേഴ്സ്" റെക്കോർഡുചെയ്തു, ചാൻസലർ റെക്കോർഡ്സ് പുറത്തിറക്കിയ ഇത് 1960 ൽ ദേശീയ ബിൽബോർഡ് ചാർട്ടുകളിൽ ചില വിജയങ്ങൾ നേടി. പോപ്പ് സംഗീത വിഭാഗത്തെ മാറ്റിമറിക്കുന്ന "ദി ട്വിസ്റ്റ് " സൃഷ്ടിച്ച ഓളമാണ് ഗാനത്തിന്റെ വിജയം കുറച്ചത്. ഇതിനുശേഷം, തന്റെ ആലാപന ജീവിതം അവസാനിച്ചുവെന്ന് കെൽമാൻ വിശ്വസിക്കുകയും അദ്ദേഹം മെഡിക്കൽ ജീവിതത്തിൽ ശ്രദ്ധ കേന്ദ്രീകരിക്കുകയും ചെയ്തു.
അദ്ദേഹത്തിന്റെ വൈദ്യശാസ്ത്രം അഭിവൃദ്ധി പ്രാപിച്ചതുപോലെ, 1975 ൽ ജോണി കാർസന്റെ ടു‌നൈറ്റ് ഷോയിൽ പ്രത്യക്ഷപ്പെട്ടതിന് ശേഷം കെൽ‌മാന്റെ സെലിബ്രിറ്റി സ്റ്റാറ്റസ് ഉയർന്നു, അവിടെ അദ്ദേഹം ഒരു അന്ധയായ പെൺകുട്ടിയെക്കുറിച്ച് ഒരു ഗാനം ആലപിക്കുകയും ശസ്ത്രക്രിയാ കണ്ടുപിടിത്തങ്ങൾ പ്രോത്സാഹിപ്പിക്കുകയും ചെയ്തു. മെർവ് ഗ്രിഫിൻ, ബാർബറ വാൾട്ടേഴ്‌സ്, ഓപ്ര വിൻഫ്രെ, ഡേവിഡ് ലെറ്റർമാൻ എന്നിവർ അവതരിപ്പിച്ച ടെലിവിഷൻ ഷോകളിൽ അദ്ദേഹം പതിവായി പ്രത്യക്ഷപ്പെട്ടു. സാക്സോഫോൺ വായിക്കുന്നതിനും ഗാനം ആലപിക്കുന്നതിനും ഒപ്പം അദ്ദേഹം ഒരു മ്യൂസിക്കൽ കോമഡി വികസിപ്പിച്ചു, അത് ദ സ്പിന്നേഴ്സ്, ഗ്ലെൻ ക്യാമ്പ്ബെൽ, ജെയിംസ് ഡാരൻ, ഡിസ്സി ഗില്ലസ്പി, ലയണൽ ഹാംപ്ടൺ, റെജിസ് ഫിൽബിൻ എന്നിവർക്കൊപ്പം അറ്റ്ലാന്റിക് സിറ്റി, ലാസ് വെഗാസ് എന്നിവിടങ്ങളിൽ അവതരിപ്പിച്ചു. 1970 കളുടെ മധ്യത്തിൽ കച്ചേരികൾക്കായി അദ്ദേഹം കാർനെഗീ ഹാൾ വാടകയ്‌ക്കെടുത്തു.
കെൽമാൻ ബ്രോഡ്‌വേ നാടകവേദിയിൽ കാൻ-കാൻ (1981), ട്രയംഫ് ഓഫ് ലവ് (1997), ദി സൗണ്ട് ഓഫ് മ്യൂസിക് (1998–1999), എന്നിവയുൾപ്പെടെ നിരവധി മ്യൂസിക്കലുകളുടെ സഹ നിർമ്മാതാവായിരുന്നു. ന്യൂയോർക്ക് ഫ്രയർസ് ക്ലബ് അംഗവുമായിരുന്നു അദ്ദേഹം. 1992 ൽ കൊളംബിയ റെക്കോർഡ്സ് പുറത്തിറക്കിയ മൂൺലൈറ്റ് സെറനേഡ് എന്ന ആൽബം അദ്ദേഹം റെക്കോർഡുചെയ്‌തു. ഇറ്റാലിയൻ പര്യവേക്ഷകനായ ക്രിസ്റ്റഫർ കൊളംബസ് ജൂതനാണെന്ന ധാരണയെ അടിസ്ഥാനമാക്കി അദ്ദേഹം എഴുതിയ മ്യൂറാനോ എന്ന മ്യൂസിക്കൽ 1992 ൽ കേപ് കോഡിലും പ്രിവ്യൂ ചെയ്തു. അദ്ദേഹത്തിന്റെ ഏറ്റവും പുതിയ മ്യൂസിക്കൽ, ദി റൈറ്റ് പെയർ ഓഫ് ഷൂസ്, 2004 ൽ ഫ്ലോറിഡയിലെ ബോക രേടോണിലെ കാൾഡ്‌വെൽ തിയേറ്ററിൽ പ്രദർശിപ്പിക്കാനിരിക്കുകയായിരുന്നു.
അവാർഡുകളും ബഹുമതികളും
ലഘുചിത്രം| കെൽമാൻ, പ്രസിഡന്റ് [[ജോർജ്ജ് എച്ച്.ഡബ്ല്യു. ബുഷ്|ജോർജ്ജ് എച്ച്.ഡബ്ല്യു. ബുഷിൽ നിന്ന് നാഷണൽ മെഡൽ ഓഫ് ടെനോളജി പുരകാരം വാങ്ങുന്നു]] 1970 ൽ അമേരിക്കൻ അക്കാദമി ഓഫ് അച്ചീവ്മെൻറ് കെൽമാന് അവാർഡ് നൽകി. 1982-ൽ വാഷിംഗ്ടൺ ഡി.സിയിൽ 97-ാമത് കോൺഗ്രസിലെ യുഎസ് സെനറ്റിൽ കോൺഗ്രസ് സല്യൂട്ട് സ്വീകരിച്ചു. 1985-ൽ കെൽമാൻ ആദ്യത്തെ അമേരിക്കൻ സൊസൈറ്റി ഓഫ് കാറ്ററാക്റ്റ് ആൻഡ് റിഫ്രാക്റ്റീവ് സർജറി (ASCRS) ഇന്നൊവേറ്റർ പ്രഭാഷണം അവതരിപ്പിച്ചു. 2003-ൽ അദ്ദേഹത്തിന്റെ ബഹുമാനാർത്ഥം പ്രഭാഷണ പരമ്പരയ്ക്ക് അദ്ദേഹത്തിന്റെ പേര് നൽകി. 1989 ൽ എ‌എസ്‌സി‌ആർ‌എസിന്റെ ബിങ്ക്ഹോസ്റ്റ് പ്രഭാഷണം, 1990 ൽ ഇന്റർനാഷണൽ കോൺഗ്രസ് ഓഫ് ഒഫ്താൽമോളജിയിൽ റിഡ്‌ലി മെഡൽ പ്രഭാഷണം, 1991 ൽ വിൽസ് ഐ ഹോസ്പിറ്റലിൽ ആർതർ ജെ. ബെഡൽ മെമ്മോറിയൽ പ്രഭാഷണം എന്നിവ നടത്തി.
1992 ജൂണിൽ പ്രസിഡന്റ് ജോർജ്ജ് എച്ച്ഡബ്ല്യു ബുഷിൽ നിന്ന് കെൽമാന് നാഷണൽ മെഡൽ ഓഫ് ടെക്നോളജി ലഭിച്ചു. അതേ വർഷം, ടഫ്റ്റ്സ് യൂണിവേഴ്സിറ്റിയിൽ നിന്ന് ഡിസ്റ്റിംഗ്വിഷ്ഡ് സർവീസ് അവാർഡും ന്യൂയോർക്ക് പേറ്റന്റ്, ട്രേഡ്മാർക്ക്, കോപ്പിറൈറ്റ് ലോ അസോസിയേഷന്റെ ഇൻവെന്റർ ഓഫ് ദി ഇയർ അവാർഡും ലഭിച്ചു. 1994 ജൂലൈയിൽ കാനഡയിലെ മോൺ‌ട്രിയാലിൽ നടന്ന ഇന്റർനാഷണൽ കോൺഗ്രസ് ഓഫ് കാറ്ററാക്റ്റ് ആൻഡ് റിഫ്രാക്റ്റീവ് സർജറി അദ്ദേഹത്തെ നൂറ്റാണ്ടിലെ നേത്രരോഗവിദഗ്ദ്ധനായി അംഗീകരിച്ചു.